Guna Baja Daripada Bahan Masakan. Wanita Ini Kongsi Petua.

Sekarang ni ramai yang gemar berkebun di halaman rumah. Ia seakan menjadi hobi yang mendatangkan banyak manfaat.

Mana taknya, jika selama ni kita membeli sayur, kini hanya dipetik di rumah aje.

Tetapi nak menjadikan tanaman subur ada caranya. Sebagaimana perkongsian wanita ini hanya menggunakan baja yang dihasilkan daripada baja sumber masakan boleh menjadikan tanaman subur dan lebat berbuah atau berbunga.

Ikuti perkongsian ini.

Hai Assalammualaikum. Hari ni kekya nak share jenis baja yang berkesan. Setakat ni kesemua petua jenis baja yang kekya dah kumpulkan. Kekya dah cuba. Sangat berkesan, mudah dan jimat. Pokok kekya pun gemuk-gemuk guna petua baja-baja ni tau. Kepada siapa yang tengah risau kenapa daun tak tumbuh banyaklah. Pokok tak membesarlah.

AJINOMOTO

Pernah sekali kekya cuba petua siram dengan air ajinomoto. Sekali kekya tengok daun kari keluar besor-besor daunnya. Siap ada buah kari lagi.
Sukatan untuk baja air ajinamoto. Satu paket kecil ajinamoto 33g lepas tu kekya campur dengan satu baldi air. Pastikan air baja ajinamoto dibiarkan semalaman. Lepas tu baru boleh terus siram dekat tanah bukan dekat pokok tau. Siram sekali seminggu. InsyaAllah menjadi. Biasanya kekya siram pakai air ajinamoto ni untuk pokok kari, pokok pandan, pokok kunyit, pokok bunga kantan dan pokok limau purut. Semua kekya siram air ajinamoto ni.

BASUHAN BERAS

Jangan buang air basuhan beras atau ikan tau. Simpan dulu air basuhan tuu. Esok pagi boleh siram pokok atau pagi simpan dulu. Petang dah boleh siram. Nak peram satu hari pun boleh. Takda masalah.

CAMPURAN KULIT BAWANG

Baja campuran kulit bawang merah, bawang putih, kulit telur dan lebihan nasi yang tak habis atau basi. Letak air sikit dan blender sampai sebati. Peram satu hari. Esoknya siram dekat pokok. Ada orang kulit kentang, kulit buah dan macam-macam segala kulit diaorang rendam dan peram tapi baunya kekya tak boleh go lahh. Busuk yakmatt tapi pokok takyah citer memang gemokk.

KULIT TELUR

Kalau kekya takda stock kulit bawang semua tu. Kekya guna kulit telur pula. Kekya memang selalu buat kek untuk jual. Jadi telur memang bahan wajib perlu ada untuk kek. Jadi kulit telurnya kekya tak buang sebab kulit telur bagus untuk pokok tau. Kekya jemur kulit telur sampai kering. Lepas tu kekya tumbuk kulit telur sampai halus. Tabur dekat keliling pangkal pokok. Kira macam kalsium untuk pokoklah.

RENDAMAN ROTI

Kekya buat juga baja roti yang dah expired. Roti amik dalam 3-4 keping. Potong kecil-kecil rotinya dan rendam dalam botol air. Masukkan juga molases atau gula merah. Kalau takda molases atau gula merah. Abaikan tak letak pun takpa. Jadi juga rendaman air baja roti tu. Peram 7 hari tapi setiap hari penutup botolnya kena buka untuk buang gas tau. Simpan tempat yang terlindung dari sinar matahari.

Hari ke 11 dah boleh pakai. Ambil sikit baja air roti dan campur dengan air biasa. Rajin sembur-semburkan dekat daun dan batang pokok atau siram je air baja roti dekat pokok macam biasa.

Tak lama tu pokok limau purut kekya pun keluar tunas baru. Daunnya lagi besar dari daun yang tua hijau pekat tu. Sesuai pokok limau kasturi, pokok limau nipis dan pokok limau purut. Sebab tu jaa pokok kekya ada masa tuu. Elok ja berbuah.

Baja Tahi Ayam boleh suburkan tanah sebab bahan organik di dalamnya mudah mereput. Baja ni berikan nutrien dan organisma untuk kesuburan tanah. Kelebihan baja tahi ayam lebih cepat terkompos dan mudah larut apabila kena air jadi nutrient akan mudah diserap oleh pokok.

BAJA TAHI AYAM

Baja tahi ayam bagi tanah subur dalam jangka masa yang panjang berbanding penggunaan baja kimia. Sebab tu baja tahi ayam popular untuk pertanian.

Pokok kari memang suka air dan baja tahi ayam yang belum proses sebulan sekali kekya akan bagi baja ni. Kadang-kadang 2 minggu sekali.

Memamg superb petua ni. Semua baja ada sisa bahan masakan dirumah. Apa lagi, selamat mencuba!

Kredit: Lidya Izzati via Kebun Bandar


Kecil-Kecil Dah Ada Skill Marketing. Peminat Terhibur Gelagat Comel Yusuf Iskandar Bisnes Gerai Aiskrim Bawah Kerusi

Apabila sebut nama Yusuf Iskandar tentu ramai mengenali nama anak yang comel ini.  Gelagatnya sering mencuit hati peminatnya. Ada sahaja yang melucukan.

Yusuf Iskandar merupakan anak pertama kepada artis malaysia iaitu Hairul Azreen & Hanis Zalikha. Juga pernah menang bagi Anugerah MeleTOP Eraa 2017, bagi kategori Si Cilik MeleTOP.

Baru-baru ini, Ibunya, Hanis Zalikha telah memuat naik video gelagat anaknya itu di instagramnya membuatkan peminatnya bersemut.

Dalam video yang dimuat naik, peminat terhibur dengan gelagat Yusuf yang berlagak seakan juru jual aiskrim. Intonasi suara dan gayanya bersahaja ketika melayan ibunya sebagai pelanggannya, mencuit hati peminatnya.

Pandainya Yusuf buat marketing jual aiskrim pada ibunya. Dalam pada itu, para peminat melahirkan rasa kagum melihat kepetahan Yusuf dalam video berkenaan.

Melopong itew dengar awak speaking Yusof

So clever and cute


Redakan Selesema Tanpa Ubat. Begini Perlu Buat, Mudah Sangat & Berkesan!

Lazimnya bila anak selesema mulalah mereka buat perangai. Ada yang meragam, merengek malah hingga ada yang kurang selera makan akibat berasa tidak selesa.

Andai dibiarkan hingus yang keluar tanpa henti akan menyukarkan anak-anak untuk bernafas dan akhirnya membawa kepada sakit tekak, demam dan sebagainya.

Pun begitu lebih merisaukan, andai diberikan ubat batuk atau ubat selesema dan sebagainya akan mempunyai kesan sampingan seperti mengantuk dan secara tidak langsung juga boleh menyebabkan anak akan kurang menyusu atau tidak berselera untuk minum dan makan.

Rawatan Tanpa Ubat

Tahukah anda sebenarnya selesema ini boleh diredakan dan dihindarkan dengan rawatan tanpa menggunakan ubat dan sangat mudah untuk diamalkan. Apa yang penting ianya selamat untuk kita seisi keluarga.

Keperluan untuk minum air dengan kuantiti yang mencukupi adalah sangat penting bagi memastikan tubuh kekal sihat. Bahkan tidak dinafikan, bila amalkan minum air panas ketika menikmati sarapan memberikan rasa lebih kepuasan.

Apatah lagi jika sedang mengalami masalah selesema. Memegang secawan air panas dan menyedut wap pada air berkenaan sebelum minum sudah dapat membantu melegakan masalah hidung yang tersumbat.

Apa yang pasti, amalan minum air panas  atau suam dapat membantu menghangatkan dan sekali gus dapat mencairkan pengumpulan lendir di dalam hidung dan memberi rasa kelegaan yang nyata.

2. Mandi air suam

Ada juga yang mengamalkan petua ala-ala mandi sauna di dalam bilik air. Caranya mudah, alirkan sahaja air panjuran bersuhu suam dan nikmati suasana panas tersebut. Setelah keadaan menjadi lebih selesa maka mandilah untuk menjadikan tubuh terasa segar dan sekali gus memudahkan hidung untuk bernafas dengan selesa.

Tidak kira apa sekali pun, badan kita sebenarnya amat memerlukan rehat yang cukup. Umum ketahui  seseorang yang sihat biasanya memerlukan tidur sebanyak 7-8 jam setiap malam.

Pun begitu, jika mengalami masalah kesihatan seperti alahan, selesema dan sebagainya seseorang itu memerlukan lebih banyak masa tidur untuk pulih. Malah penting juga agar tidak melakukan aktiviti bersama ahli keluarga lain bagi mencegah jangkitan tersebar kepada keluarga tersayang.

Tahukah anda sekarang ini ada cara yang lebih mudah untuk melegakan hidung yang tersumbat atau selesema dengan berkesan bila menggunakan produk baharu daripada Bayer.

ClariCare® Daily Nasal Hygiene Spray dan Baby Nusal Hygiene Spray, produk yang mengandungi air laut semula jadi yang berfungsi untuk menjaga kebersihan hidung untuk orang dewasa dan bayi.

Istimewanya kedua-dua produk ini ia boleh digunakan secara harian dan sangat efektif untuk melegakan alahan pernafasan, melegakan hidung tersumbat dan sangat disarankan digunakan kepada mereka yang mempunyai masalah hidung yang sensetif.

Selamat Untuk Bayi

Siapa sahaja yang rasa selesa jika hidung susah bernafas bukan? Lagi-lagi kalau anak-anak kecil mengalami masalah hidung berhingus. Memang kasihan kita melihat kepayahan mereka untuk bernafas.

Lantaran itu penggunaan ClariCare® Baby Nasal Hygiene Spray ini adalah penyelesaiannya. Ia selamat digunakan oleh bayi seawal usia 2 minggu manakala ClariCare® Daily Nasal Hygiene Spray untuk kegunaan harian bagi orang dewasa tanpa ada sebarang kesan sampingan.

Ini memandangkan produk ClariCare® ini dihasilkan dengan air laut dari Teluk Saint-Malo, Perancis. Bahan-bahan semulajadi ini membantu penghidap alahan menguruskan alahan secara optimum dan semula jadi.

Produk ini bebas daripada bahan terlarang, bebas daripada bahan pengawet dan ia selamat digunakan bersama ubat-ubatan seperti antihistamin oral. Malah ia disyorkan sebagai sebahagian daripada rawatan alternatif yang berkesan.

Dua Saiz Berbeza

Penggunaan pengairan garam hidung telah terbukti memberi manfaat dalam mengurangkan gejala dan meningkatkan kualiti hidup seseorang.

Lantaran itu untuk memberi keselesaan penggunaan pengairan garam ke dalam hidung, produk ini direka dengan dua saiz yang berbeza. Ini bertujuan untuk memberi keselesaan penggunaan pada peringkat bayi dan orang dewasa.

ClariCare® Baby Nasal Hygiene Spray (20ml) dirumus khas untuk bayi baru lahir dari 2 minggu ke atas.  Pam direka dengan ciri-ciri ultra lembut dan bermeter untuk memudahkan pemberian kepada bayi. Tidak dengan itu turut menyediakan kawalan yang lebih baik dan saiz mudah alih untuk dibawa ke mana-mana, pada bila-bila masa.

Manakala ClariCare® Daily Nasal Hygiene Spray (100ml) pula adalah direka khas untuk kegunaan orang dewasa. Sesuai juga digunakan oleh ibu yang mengandung ataupun ibu yang sedang menyusukan bayi.

Apa yang pasti kedua-dua produk ini boleh didapati di farmasi utama di seluruh negara.


Senang Je Tanam Pelbagai Sayur, Tak Perlu Siram Selalu Tetap Subur Merimbun. Guna Baldi & Tapis Je, Jimat Ruang & Wang!

Tanam kangkung dengan hanya menggunakan tapis dan baldi sebagai pilihan bagi anda tang  tak punya ruang tanah. Cara mudah dan menjimatkan kos malah hidup subur pula tu.

Menurut perkongsian daripada Petani Muda di Facebooknya kebanyakan tanaman sayuran jenis berdaun seperti sawi, salad, kailan daun sup, kobis dan pelbagai lagi boleh ditanam dengan menggunakan sistem fertigasi yang dibina dari tapis dan baldi ini.

Sebelum ini, saya berjaya menanam pokok cili dengan menggunkan sistem yang sama namun kaedahnya sedikit berbeza.

Hal ini mungkin disebabkan oleh cili merupakan tanaman jenis berbatang keras dan mempunyai saiz pokok yang agak besar.

Kaedah ini nampak macam mudah namun ramai yang membuat kesilapan hingga menyebabkan tanaman yang diusakan tak menjadi. Antara kesalahan yang kerap dilakukan adalah:

1. PEMILIHAN MEDIUM YANG SALAH

Untuk sistem tanaman ini, tanah merupakan medium yang tidak sesuai. Ia memerlukan medium yang berupaya memang kelembapan untuk tempuh yang lama seperti sabut kelapa.

2. PENGGUNAAN BAJA

Kepekatan baja juga memainkan peranan yang penting. Untuk mendapatkan saiz dan hasil yang optimum, gunakan baja AB. “Macam saya 100% guna baja AB goncang”-Petani Muda

3. CAHAYA MATA HARI

WAJIB pastikan medium tidak kering. Oleh itu, pastikan bekas tanaman ini diletakkan di kawasan separa teduhan bagi mengelak kadar respirasi yang mendadak.


Rupanya Ini Sebab Kenapa Tak Boleh Pasang Wallpaper Pada Barangan Elektrik. Salah Satunya Peti Sejuk

Peti sejuk atau juga peti ais ibarat peti harta karun yang menempatkan segala macam termasuklah makanan yang sudah di masak, makanan mentah, minuman, buah-buahan, sayuran.

Tidak ketinggalan barangan basah seperti ikan, daging, ayam dan sebagainya.
Mungkin ada antara ibu-ibu yang bosan melihat peti sejuk nampak ‘togel’ tidak berbalut. Jadi bagi yang kreatif mereka menampal kertas dinding atau wallpaper untuk menampakkan ia lebih menarik.

Wallpaper ditampal pada dinding untuk mencantikkan dinding. Apabila siap dipasang, wallpaper dapat memberi impak atau tekstur yang berlainan daripada cat. Tetapi jika ditampal pada barangan elektrik, ia boleh mengundang bahaya . Nah baca perkongsian ini sebelum anda mencantikkan peti sejuk di rumah.

USAH PASANG KERTAS DINDING PADA PERALATAN ELEKTRIK.
Pemasangan kertas dinding (wallpaper) boleh menjadikan ruang pada sesebuah rumah itu kelihatan cantik dan menarik. Namun, usah sesekali menampal bahan mudah terbakar itu pada peralatan elektrik.

Selain haba tidak dapat dibebaskan dengan baik, trend pemasangan kertas dinding pada peti sejuk misalnya boleh meningkatkan risiko kebakaran.

Tindakan itu juga dapat mengurangkan keberkesanan dan memendekkan jangka hayat sesebuah peralatan elektrik.


“Si Kecil Ni Seronok Menari” Gelagat Khawla Menari Menarik Perhatian Ramai

Tular sebuah video yang dimuat naik oleh seorang pengguna TikTok apabila pasangan penyanyi, Ernie Zakri dan Syamel menyanyi sambal menjaga anak mereka, Nur Khawla Soleha.

Persembahan nyanyian itu dilakukan Ketika sambutan majlis hari jadi Ernie yang ke – 31 tahun.

Melalui video tersebut, mereka berdua menyuruh Khawla untuk turut menari bersama bagi menghiburkan lagi suasana dan menikmati persembahan tersebut.

Gelagat lucu Khawla yang menari tepuk tangan ketika ibu dan bapanya sedang menyanyi menarik perhatian penonton yang hadir dan juga warganet di laman sosial.

“Majlis PIBG kat sekolah nanti jemput mak ayah jelah nyanyi.

“Si kecil ni seronok menari.

“Mak yang terlebih excited,” komen netizen.

Ada juga pengguna TikTok yang lain komen mengatakan bahawa mereka bertiga boeh membuat kumpulan trio.

“Lepasni dah boleh keluar single trio.

“Dah jadi berkumpulan ek sekarang,” ulas netizen di ruangan komen.

Untuk rekod, Ernie dan Syamel telah mendirikan rumah tangga pada tahun 2021 dan hasil perkahwinan, mereka dikurniakan seorang cahaya mata perempuan, Nur Khawla Soleha.

Sumber: TikTok ntshleeya

Baca artikel menarik lain di sini:


4 Kali Pengalaman Berat Badan Turun Naik, Akhirnya Wanita Ni Jumpa Cara Betul Untuk Maintain!

Tanyalah sesiapa pun, mesti dalam hidup mereka pernah berdiet untuk turunkan berat badan. Bermacam-macam cara dilakukan, dan hal ini telah dikongsikan oleh Nancy Maria tentang pengalamannya setelah 4 kali mengalami turun naik berat badan, sebab berdiet mengikut cara yang salah.

Namun akhirnya, Nancy temui jawapan untuk kekal maintain. Ikuti perkongsiannya.

Pengalaman Yoyo/Crash diet.
Saya nak kongsikan pengalaman ini dengan seringkas-ringkasnya. Cinta saya pada makanan menyebabkan berat saya sukar dikawal. Namun saya cepat sedar apabila BMI dah cecah overweight.

Teknik saya selama ini salah. Sebab tu berat saya cepat naik macam jet apabila saya berhenti bersenam dan diet. Kenapa?

1. Saya diet crash (yoyo) atau diet defisit kalori. Hanya ambil 800-900 kalori saja sehari. (Itu dulu. Skrg tak sbb dah pandai). Tak cukup dan tak seimbang gara-gara nak kurus.
2. Saya tak ada ilmu berdiet. Saya skip banyak meal. Konon-konon nak cepat kurus. Banyak zat penting saya abaikan. Matlamat hanya untuk kurus. Kurus nipis macam papan.
3. Saya hanya melakukan senaman kardio saja. Hanya jogging je..tak buat senaman weight langsung. Pagi petang saya jogging hahaha…..
4. Saya hanya tengok angka penimbang..bukan inci dan peratusan lemak dalam badan. Selagi tak turun berat, selagi tu la berlapar.
5. Niat saya salah. Saya hanya nak kurus. Nak sangat kurus. Bukan berniat jadikan diet dan senaman itu lifestye.

Dah 4 kali melalui pengalaman turunkan berat.

Pengalaman pertama:

Pengalaman kedua :

Pengalaman ketiga :

Pengalaman keempat :

Saya banyak belajar dan saya simpulkan….Ini yang sepatutnya.

1. Ambil kalori mengikut keperluan badan. Tak boleh defisit.
2. Mesti tahu kandungan kalori makanan spy apa yg kita ambil lebih berkualiti.
3. Untuk turunkan berat dan maintain…mesti buat senaman kardio dan weight training. Banyak sebab yg saya tak dpt tulis pjg. Salah 1nya, angkat berat akan mbentuk otot yg lebih pejal. So kita akan susah utk gemuk balik.
4. Jangan terlalu taksub melihat penimbang. Yang penting inci berkurang. Sebabnya otot lebih berat daripada lemak.
5. Jadikan diet dan bersenam sebagai lifestyle. Supaya kita tak stress untuk maintain.
6. Biar berat turun dengan perlahan tak apa. Yang penting kita konsisten.
7. Crash diet tidak akan bertahan. Malah berat akan naik lebih cepat kalau berhenti bersenam dan diet. Itu yang saya lalui dulu. Sbb tu diet yoyo.
8. Semakin meningkatnya usia, semakin perlahan penurunan berat kita kerana metabolisme badan tak seperti orang muda.
9. Senaman amat penting. Terutamanya senaman angkat berat. Jangan diet saja. Sebab bersenam membantu badan fit. Awet muda. Keyakinan diri. Strengh dan banyak lagi kebaikannya..

Nota kaki: Saya tak expert. Hanya belajar melalui pengalaman dan belajar daripada coach serta melalui pembacaan. Memang betul saya tak obes, tapi nak turunkan berat 10kg yang terakhir untuk masuk ke BMI paling ideal adalah fasa yg paling sukar. Bertabahlah.

Sedikit info saya:
Berat: 53kg (22 jun 2018 berat 52.2kg)
Tinggi: 163cm
Umur: 41thn

sumber :Nancy Maria


Kerap Marah Anak, Ibu Ini Buat Tabung Insaf Dan Tabung Syukur. Barulah Dapat Kawal Diri!

Siapa yang tak sayang anak kan, tetapi apabila bergelar mak-mak ini, memang tidak dapat mengelak daripada memarahi anak. Bukan tidak sayang anak tetapi kadang kala tingkah laku anak membuatkan kita menjerit dan marah untuk menegurkannya.

Saya ni suka reshare post berkaitan parenting.. Bukan sebab saya rasa diri dah bagus/dah berjaya lakukan semua tip berkaitan ilmu parenting tu tapi sebab saya nak berubah & sentiasa nak remind diri supaya berubah..!

Walau berpuluh tip yang dicuba, saya akui memang agak susah nak kawal diri dari marah si kecik ni.. Cuba berhenti & tarik nafas, pandang dengan kasih sayang, etc.. Kalau sekali-2 boleh lagi praktikkan tip ni.. Tapi kalau anak buat nakal dengan sengaja beberapa kali berturut², hilang dah segala tip bagai.. Naik hijau jadinya!

Sebelum ni saya pernah kongsikan pengalaman di mana saya pernah hampir² kemurungan sebabkan anak susah sangat makan dari 6 bulan hingga 2 tahun++, asyik meragam, dan juga tekanan dari orang luar yang tak habis² mengata & menyindir.. Saya bersyukur sangat sebab Allah cepat sedarkan saya masa tu.. Tapi semenjak kejadian tu, 1 perkara yang saya perasan.. Saya jadi cepat sangat stres & cepat marah..

Kerap marah anak-anak

Baru² ni ibu saya sendiri pernah tegur cara saya sebab kebelakangan ni saya terlalu kerap marah & menjerit kat anak walaupun perkara kecik.. Maafkan ummi, sayang.. ?Benarlah kata orang, kita tak kan perasaan kita buat salah kalau orang tak tegur.. Kebetulan masa tu balik rumah mak, bolehlah orang tua tegurkan.. Tapi bila kat rumah sendiri, kita tak sedar pun kita sebenarnya dera emosi anak setiap hari.. Ada 1 hari ni, saya gunakan hidden camera untuk rakam aktiviti sepanjang hari.. Bila tengok balik, ya Allah.. Teruknya rasa.. hampir 3-4 jam sekali saya asyik marah anak.. Sesekali menjerit lak time anak nakal sangat tu.. Anak lelaki tengah aktif, tau²lah ade je akal dia/buat benda nakal.. Menangis saya lihat rakaman perbuatan saya sendiri.. Menyesalnya saya ya Allah..

Kawal diri

Sekarang ni saya cuba kawal balik emosi dengan amalkan beberapa surah & doa untuk lebih sabar & tenangkan hati.. Dah semestinya doa perlulah diiringi usaha.. Sebab tu saya gunakan teknik tabung denda ni sebagai salah satu usaha nak berhenti marah. Orang barat gunakan teknik “Swear Jar/Fine Jar/Cuss Bank” sebagai fine atau denda setiap kali sebut/buat perbuatan yang tak elok. So setiap kali saya marah, saya akan masukkan RM 1. Dan kalau jerit lak, masukkan RM 5. Kita takkan tahu betapa banyaknya kerosakan dalam jiwa anak² ni tiap kali kita marah & jerit.. TAPI, bila kita perlu bayar dengan duit sebagai DENDA.. Kita akan rasa BERAT bila banyak denda yang perlu dibayar. RASA BERAT terpaksa bayar denda tu, lebih BERAT & BANYAK lagi kerosakan yang kita buat pada anak² kita ni..

Tabung Insaf

Hari pertama saya gunakan tabung denda ni, lebih RM 15 denda yang saya perlu bayar.. Bayangkanlah kalau setiap hari saya marah & jerit kat anak lebih dari 3 kali.. ? Yang paling menyedihkan, dalam seminggu lebih ni, belum ada lagi hari yang saya tak perlu bayar denda walaupun kekadang berjaya kurangkan jadi RM 1. Tabung denda tak pernah kosong..dalam erti kata lain, setiap hari saya marahkan anak! ?

Jumlah denda ni saya catitkan setiap hari untuk remind diri sendiri berapa kali saya marah/jerit kat anak.. Alhamdulillah, sekarang ni saya dah dapat kurangkan marah sikit demi sikit.. Duit ni saya asingkan dalam 1 beg/pouch khas untuk sedekah. Bila keluar, saya akan gunakan duit ni untuk disedekahkan.

Tabung syukur

Selain buat tabung denda (Tabung Insaf) ni, saya gak buat Tabung Syukur.. Saya akan masukkan duit dalam ni bila² ada perkara yang baik/gembira sebagai tanda syukur. Saya pernah dengar ceramah agama tak lama dulu, walaupun kita seorang surirumah sepenuh masa & langsung takde pendapatan sampingan, bersedekahlah setiap bulan sekadar mengikut kemampuan.. Agar duit nafkah yang kita dapat tu berkat & dapat bersihkan hati gak.. Biarlah sikit pun, tapi berterusan.. Boleh juga niatkan kebaikan untuk suami; sebab suami berikan nafkah & membolehkan kita bersedekah..

Ini kesannya!

Alhamdulillah, dah lebih setahun saya buat cara ni, bersedekah setiap bulan mengikut kemampuan.. Walaupun kami bukanlah orang berada & sekarang ni saya pun takde pendapatan sampingan, tapi Allah sentiasa cukupkan keperluan kami.. Disaat saya perlukan duit untuk pembedahan dulu pun, Allah permudahkan urusan & dapat sumbangan kewangan yang tak disangka².. Berbanding masa awal² perkahwinan dulu, walaupun saya menerima upah buat cupkek fondant/biskut² raya, etc.. Walaupun agak lumayan, sentiasa rasa duit tak cukup & kami selalu ada masalah & terpaksa gunakan duit yang banyak..

Berkat Ramadan yang bakal menjelma ni, jomlah kita sama² bersedekah & bersihkan hati.. Biasanya untuk bulan Ramadan, saya akan masukkan duit setiap hari dalam tabung. Bila nak keluar nanti, pastikan masukkan duit dalam beg khas untuk sedekah (elakkan simpan sekali dengan duit untuk kegunaan sendiri).. Adanya beg khas ni, korang tak perlu lagi rasa teragak² nak bersedekah (takde duit kecikla, takde peruntukan la, etc) sebab sememangnya duit tu bahagian sedekah aka saham akhirat korang.

Perkongsian yang sungguh inspirasi. Moga kita muhasabah diri di bulan Ramadan ini


5 Lagi Petua Kempiskan Perut Ketika Pantang, Buat Ya, Jangan Cuba Elak!

Selepas melahirkan anak, semua wanita mahu lekas kembali langsing dan memiliki perut yang rata. Pun begitu bukannya mudah untuk dapatkan perut rata seperti zaman anak dara.

Bukan hanya mengambil masa namun aturan pemakanan dan cara berpantang juga harus tepat. Namun ini yang boleh wanita berpantang lakukan ketika sedang menjalani proses berpantang.

Jangan sesekali abaikan pantang dan ikut rutin wajibnya. Petua tradisional ini harus anda cuba untuk membantu anda kembali langsing.

Santan Kelapa
Tanak santan kelapa hingga menjadi minyak. Setelah sejuk, sapukan pada perut dan biarkan selama 10 minit. Lakukan setiap hari sehingga menampakkan hasilnya.

Jadam
Didihkan jadam dengan sedikit air asam jawa sehingga pekat. Apabila suam, lumurkan pada perut sebelum memakai bengkung.Bagi yang tidak tahu, jadam merupakan satu bahan yang diproses dari daun lidah buaya. Biasanya dalam setiap ubat periuk dimasukkan jadam tetapi kerana rasanya yang pahit dan tak disukai, jadam tidak lagi digunakan.

Nasi Tanpa Air
Sekiranya anda makan nasi, jangan disulami dengan air. Minum air setelah selesai makan dan sebaik-baiknya minum ½ jam hingga 3 jam kemudiannya.

Campuran Herba
Ambil segenggam cekur, tepung beras, asam dan gula merah secukupnya, gula pasir dan garam. Semua bahan itu ditumbuk halus. Kemudian masukkan air sebanyak ½ gelas. Air tersebut ditapis dan diminum. Amalkan ia selama 4 hari berturut-turut.

Buah Delima
Ambil beberapa biji buah delima. Kupas kulitnya dan jemur sehingga kering. Setelah kering, rebuskan ia dengan sedikit garam. Air rebusan kulit buah delima ini hendaklah diminum selalu bagi mengempiskan perut.

Selamat mencuba!


“Tak Sanggup Tengok Dia Sakit, Makin Lama Makin Teruk.” Luahan Sayu Ayah Pelajar Yang Dulu Aktif Sukan Kini Derita Kanser Tulang.

Berat mata memandang, berat lagi bahu yang memikul. Dahulu dia cukup aktif dalam sukan, namun kini diuji dengan penyakit yang menggerunkan.

Di dalam facebook ada memuat naik kisah perkongsian adik Shafuan.

Berat sungguh ujian untukmu adik. Ya Allah ringankanlah kesakitan yang ditanggungnya. Aamiin..

RAYUAN BANTUAN BUAT ADIK MOHD SHAFUAN NOR AZAHAR

Untuk pengetahuan semua, Shafuan adalah bekas pelajar SMK Undang Jelebu, batch SPM 2016. Beliau seorang pelajar yang baik, ringan tulang, suka membantu guru, aktif, bersahsiah tinggi dan sentiasa mendapat pujian para guru.

Antara pencapaian, jasa dan sumbangan Shafuan sepanjang berada di SMKUJ adalah seperti berikut:

1) Kadet Koreksional
– Johan Kebudayaan sempena Perkhemahan Kadet Koreksional peringkat Kebangsaan pada 2015
– Menyertai Perkhemahan Kadet Koreksional peringkat Negeri dan Kebangsaan pada 2012, 2013, 2014 dan 2015 (Sejak tingkatan 1)

2) Bola Sepak
– Mewakili Jelebu ke peringkat negeri

3) Sepak Takraw
– Mewakili sekolah ke peringkat daerah

4) Bicara berirama
– Mewakili sekolah ke peringkat daerah pada tahun 2013

5) Pengawas sekolah

Kini, dia sedang terlantar sakit dipercayai menghidap KANSER TULANG dan sedang menerima rawatan.

Dia terpaksa disuntik dengan MORFIN setiap 4 jam sekali untuk mengurangkan kesakitan yang dialaminya. Kos rawatan dianggar mencecah sehingga RM 70 RIBU.

Menurut ayahnya, Shafuan terpaksa dibawa ke Hospital Kuala Lumpur kerana tak sanggup melihat anaknya itu menderita kesakitan.

Nor Azhar Hussin ,48, berkata, masanya makin singkat dan dia tak boleh tunggu cukup wang untuk membawa anaknya ke hospital.

“Duit masih tak cukup, sepatutnya dia terima rawatan di Pusat Perubatan Universiti Malaya, tapi saya tak sanggup tengok dia sakit.. makin lama makin teruk,” katanya hiba.

Lebih memilukan lagi, ibu Mohd Shafuan lumpuh dan tidak mampu menguruskan diri sendiri.

“Isteri saya lumpuh di sana.. saya minta anak pertama yang bekerja di Johor cuti untuk menjaga ibunya. Adik ipar juga  turut bantu tenggokkan isteri saya.

” Saya juga terpaksa mohon bantuan saudara terdekat untuk bergilir menjaga Mohd Shafuan di hospital.

Mohd Shafuan adalah anak kedua daripada tiga beradik. Adiknya masih bersekolah di tingkatan 2 di Sekolah Menengah Kebangsaan (SMK) Undang Jelebu.

Moga Allah memberikan kesembuhan kepadanya dan mengampunkan dosanya sebagai ganti atas segala kesakitan yang ditanggungnya.

Amin.

Selain berdoa, turut dialu-alukan sumbangan berbentuk KEWANGAN.

Sumbangan boleh disalurkan kepada akaun milik ayahnya, iaitu:

Maybank

Nama: Nor Azhar bin Hussin
No. Akaun: 155069204567
No tel encik azhar: 0196100773

Sumber FB : Ainnorziah Zainudin& gpsbestari


Buat Gula-gula Homemade Untuk Rawat Batuk. Selamat Diambil Seisi Keluarga!

“Aduh, gatalnya tekak ni. Asyik terbatuk-batuk dibuatnya, jadi tak selesa. Puas makan ubat, tapi tak juga reda…”

Adakah anda pernah alami keadaan sepertinya ini. Penyakit batuk berlarutan hingga berminggu-minggu lamanya. Telah pelbagai jenis ubat dimakan tapi tidak juga reda. Jadi jangan putus asa. Apa kata buat cara begini pula, anda sendiri hasilkan gula-gula yang boleh meredakan batuk secara lebih natural dan selamat.

Nak tahu caranya, jom semak perkongsian ini yang cukup bermanfaat.

GULA GULA BATUK HOMEMADE

Jom kita buat gula gula batuk homemade. Senang nak telan, cara natural.

Bahan simple je. Hanya 3 bahan yang ada dekat dapo.

Bahan

Madu 1/2 cup
Halia 1 sudu teh
Lemon 2 sudu besar

Cara cara

1. Panaskan kuali, letakkan madu.

2. Letakkan jus perahan lemon dan halia yang di sagat. Baca betul betul sagat okay.

3. Kacau sehingga jadi karamel. Api sederhana.

4. Masukkan dalam acuan/kertas minyak. Sejukkan dalam peti ais.

Boleh simpan dalam bekas kedap udara. Alaaa rumah korang mesti banyak tupperware kan.

Rasa gula gula batuk homemade ni, masam pedas. Sedap tau.

Kenapa madu lebah?

Madu lebah boleh kurangkan kahak, selain menjadi antibiotik natural. Madu lain jangan, sesilap korang boleh jadi raksasa

Lemon?

Lemon kaya dengan vitamin c. Jadi cepatlah baikkan selsema dan batuk. Selain untuk meneutralkan manis madu lebah tadi.

Halia?

Halia legakan sistem pernafasan. Sifatnya yang panas boleh hilangkan lendir, yang kita rasa gatal gatal pada tekak.

Ok dah boleh buat stock dekat rumah. Tak payah nak beli gula gula batuk, yang kita tak tau kandungan gulanya setinggi klcc. Nanti penyakit lain pulak mendapat.

Korang cubalah dulu, rasa dulu .


Petua Hilangkan Angin, Sakit Kaki & Lenguh Badan Dengan 4 Bahan Di Dapur. Wanita Ini Kongsikan Caranya.

Semakin berusia seseorang, semakin bertambah segala penyakit dalam badan. Angin, lenguh sana sini dan sebagainya lagi. Lebih teruk lagi bila salah makan, makin mengundang macam-macam masalah pada tubuh.

Buat ibu-ibu yang ada masalah sakit badan, angin dan lenguh-lenguh badan, boleh cuba petua ini. katanya dapat membantu menghilangkan angin dan lenguh badan. yang ada masalah sakit kaki juga boleh cuba.

PETUA HILANGKAN SAKIT KAKI DAN LENGUH BADAN

Selain dari perlu jaga apa yang kita makan dan amalkan gaya hidup sihat, ada beberapa petua jugak yang orang-orang dulu biasa amalkan untuk hilangkan sakit badan dan kuarkan angin dalam badan kita ni.

Salah satu petua yang Cik No nak kongsi ni, di amalkan sendiri oleh emak kawan baik Cik No sendiri. Mak dia buat air ni untuk minum. Untuk hilangkan sakit-sakit badan dan buang angin. Memang berkesan sangat.

Kebas kat kaki dan tangan pun boleh lega. Selain dari tu, kalau yang ada masalah susah buang air besar pun boleh cuba tau. Sebabnye die boleh bantu untuk cuci darah beku dalam badan jugak.

BAHAN-BAHAN:

*halba 1 bungkus (50sen)
*halia 1 – 2 inch
*serai 1 batang (yang gemuk)
*air 3 gelas besar
1 sudu asam jawa

CARA-CARA

1. Rebuskan semua bahan bertanda * dalam periuk hingga mendidih.

2. Bila dah mendidih, angkat dan campurkan rebusan tadi dengan 1 sudu asam jawa.
Kacau hingga sebati.

Seeloknya, minum masa suam.
Paling bagus minum sebelum masuk tidur. Insha Allah, bila bangun pagi, badan rasa segar je.

Boleh amalkan 1 atau 2 kali seminggu.

**Nota:
Lebihan air rebusan ini boleh disimpan dalam peti ais 1 hari saja.


Kalau Bayam Brazil Dah Mula Tak Subur Dan Kena  Serangga Perosak, Guna 7 Teknik Ini. Hasilnya Makin Subur!

Ramai sudah tahu bayam brazil ini memang begitu mudah nak tanam. Malah memang beruntung tanam bayam brazil ini. Sangat mesra dan tidak cerewet. Khasiatnya memang superb! Nak makan begitu sahaja buat ulam dan jus sayur pun boleh!

Tapi kadang kala, bayam brazil yang subur, sudah dipetik dua tiga kali dimasak, mula kelihatan tidak subur.

Bayangkan sebelum ini subur merimbun, seronok kita memetiknya setiap hari. Tapi bila pokok makin ‘kurus’ dan daun mula rosak, tentu sedih melihat tanama sebegini.

Begitulah yan dihadapi oleh puan Norfazilah Binti Abdullah, menerusi group Berkebun Untuk Beginner, meminta pendapat ahli group masalah yang pokok bayam brazil yang semakin ‘tak sihat’ dan rosak.

Saya nak tanya kenapa ye bayam brazil saya jadi camni? Sebelum ni cantik sangat dapat makan 5 kali dah, tetiba jadi camni. Macam mana nak sihatkan semula?

Ikuti teknik yang dicadangkan oleh ahli group. Barangkali ia boleh dijadikan paduan buat sesiapa yang mengadapi masalah yang sama.

1.Pokok dah tua, itu saja, semai baru.

2.Sebab ulat hijau tu. Patahkan batang. Siram dengan beras atau air bawang

3.Lepas 2 kali petik, kena cabut ,gembur tanah dan cucuk balik. Jangan lupa baja.

4.Saya punya daunnya dimakan belalang daun berlubang-lubang. Jadi kena sembur air Cengkih. Rendam bunga cengkih semalaman, esok sembur pada pokok.

5. Bayam ni kena selalu lembap jadi saya selalu guna air beras terus sihat gemuk-gemuk.

6. Ada ulat. Saya pun pernah macam ni. Ada banyak ulat-ulat hijau. Saya letak ke tempat panas ada pulak 2-3 ekor burung tiong datang rumah, rupanya makan ulat tu. Setelah 1 minggu, mood berkebun datang, habis semua batang pokok bayam brazil saya potong. Jadi pendek semua batangnya. Sekarang selepas seminggu, kembali subur lah bayam brazil.

7. Kena ulat or belalang. Siram dengan ajinomoto ok balik. Sukatan untuk ajinomoto satu sudu kfc, 1 liter air yang biasa saya buat. Patahkan batang cucuk semula.

Ilmu tanaman buat bayam brazil kekal subur walaupun sudah berulang kali dipetik untuk masakan dan ulaman.

Selamat mencuba!


Bukan Mudah Nak Urus 6 Anak, Dr Sheikh Muszaphar Sanggup Pindah Rumah

Perkongsian Angkasawan negara, Datuk Dr Sheikh Muszaphar Shukor Sheikh Mustapha sering meraih perhatian.

Menerusi hantaran terbaru di Instagram Dr Muszaphar berkata seawal jam 5.30 pagi anak-anaknya akan bangun untuk persiapan ke sekolah.

Meskipun sibuk, anak-anaknya tidak ketinggalan untuk mengikuti kelas agama, kelas tambahan dan aktiviti riadah seperti kelas Taekwando dan kelas renang pada waktu petang.

Rutin kami biasanya pada pukul 530 pagi. Eusoff & Emelia, kami yang jadi ‘jam’

Mula-mula perempuan….

Kemudian kembar lelaki, akhir sekali kembar yang kecil.

Tarik nafas kami

Kemudian pergi kerja

Kami menjadualkan kehidupan kami di sekeliling anak-anak kami.

Semua aktiviti mesti berdekatan dalam masa 20 minit.

Sama ada Sekolah, Renang, Taekwando,

Seni, dsb

Sanggup pindah rumah semata-mata nak dekat semua tempat ni.

Dan salah seorang daripada kita mesti berada di sana apabila mereka kembali..

Menyediakan mereka untuk kelas seterusnya. Biasanya semasa rehat tengah hari.

Begitulah keadaannya.

Dr. Sheikh Muszaphar dan Dr. Halina telah mendirikan rumah tangga pada 10 Oktober 2010 dan telah dikurniakan enam orang cahaya mata iaitu Sophea Isabella, Sophea Natasha, kembar lelaki, Sheikh Adam dan Sheikh Noah, serta sepasang kembar, Eusoff dan Emilia.

Nyata bukan calang-calang untuk uruskan 6 orang anak apabila masing-masing mempunyai kerjaya. Apa yang pasti pengurusan masa itu perlu diuruskan dengan sempurna.


Rezeki Sempit Boleh Berpunca Dari Dalam Rumah, Ibu Sila Ambil Tahu!

Tiada rezeki datang bergolek, kalau tak diusahakan mana mungkin dapat hasilnya. Pun begitu, ada juga yang telah lakukan macam-macam tapi rezeki sempit juga. Kenapa ya?

Melalui perkongsian daripada puan Maryam tentang info yang diperolehi daripada mendengar ceramah dapat memberi pencerahan.

Kenapa rezeki kita sempit?

Dah buat macam-macam tapi kenapa rezeki orang lain murah tapi rezeki kita sempit?

Pernah rasa macam tu? Saya pun alaminya, sehinggalah saya dengar ceramah dari seorang ustaz ni yang menghuraikan kenapa rezeki menjadi sempit. Puncanya ada dalam rumah kita semua.

1. Sinki dapur penuh bertimbun pinggan mangkuk yang tidak di basuh. Sebelum tidur kena pastikan pinggan, mangkuk, periuk dan cawan semuanya di cuci bersih. Jangan biarkan di dalam sinki, kerana akan menjadi makanan jin & syaitan. Sisa makanan yang kotor akan menjadi habuan syaitan yang suka pada benda-benda kotor.

2. Sampah dalam rumah kena bungkus rapat dan buang sebelom tidur.

3. Tandas dan bilik air kotor juga punca rezeki tersekat. Tandas adalah tempat tinggal bagi syaitan dan jin. Bila kotor geng syaiton ini akan membiak dan berjoget sakan dalam tu. Jadi pastikan tandas rumah kita sentiasa bersih tau.

4. Rumah bersawang lagi susah rezeki nak masuk tau. Kena pastikan rumah kita bebas dari sawang. Kerna itu punca rezeki tersekat.

5. Pintu tandas sentiasa di biarkan terbuka pun punca syaitan bebas keluar masuk dalam rumah kita sesuka hati mereka. So kena tutup pintu tandas sentiasa. Hehe

Okey dah tau puncanya kan? Rupanya dari sikap kita sendiri. Hehehe. Peringatan untuk diri saya jugak. So kena rajin-rajinlah ye pastikan segalanya dalam keadaan bersih. Supaya rezeki terbuka luas untuk kita sekeluarga.


“Tolong Beri Bella Peluang Bahagia.” Kongsi Momen ‘Mother’s Talk’ Bersama Che Puan Khaleeda, Ini Tiga Permintaan Puan Mona

Alhamdulillah sinar mula menerangi kes penderaan adik Bella bila mana ada campur tangan daripada Tunku Mahkota Johor 9TMJ),  Tunku Ismail Sultan Ibrahim dan juga isteri,YM Che Puan Besar Khaleeda.

Dalam satu pertemuan baru-baru ini, puan Mona Din berkesempatan  berbual bersama Isteri kesayangan TMJ ini. besar harapannya untuk memastikan adik Bella terus diberi keadilan yang sewajarnya.

Dalam facebooknya, Puan Mona Din berkongsi beberapa permintaannya kepada Che Puan Besar Khaleeda untuk adik Bella.

HARAPAN BUAT YAM CHE PUAN BESAR KHALEEDA ( CPB)

Semalam masa jumpa TMJ & CPB,  saya sempat mempunyai moment ‘mother’s talk’ berdua dgn Che Puan.

Antara perkara2 yg saya minta dr CPB adalah :

1. Saya minta CPB tolong carikn KELUARGA ANGKAT unt Bella.

Saya rasa mungkin CPB ada kwn2 yg layak mjadi ‘ibu dan family’ for Bella.

Saya ckp Bella deserved at least satu peluang dlm hidupnya untuk merasa bahagia, mengetahui yg sebenarnya masih ada ‘ a beautiful life’ di luar sana, yang mungkin selama ini tidak pernah Bella tahu, tidak pernah Bella rasa.

Saya ceritakn bagaimana Bella dulunya di jumpai merayau di jalanan dlm keadaan tidak terurus, tidak ditemui waris / keluarga, tidak pernah punya apa2 identiti hatta umur nya hanya sekadar di teka, dan krn dia mnyebut bella kala di tanya nama; itulah satu2 nya identiti yg dia ada – namanya, Bella.

Saya minta CPB fikir2 kn kot2 ada yg mampu mberikn kasihsyg buat Bella – kerana unt seorang anak syurga Sindrom Down, hanya ada 2 perkara yg penting buat mereka :

Mereka suka mempamerkn kasih sayang, dan mereka sgt mharap org berikn mereka kasih sayang. Itu sahaja.

Saya bagitau CPB, saya memang sangat berhajat unt mngambil Bella, tapi saya tidak mampu. Saya sudah terlalu tua unt mjaga 2 anak Sindrom Down, apatah lagi saya sekarang mpunyai masalah slipdisc stage 3.

2. Saya cdgkn CPB pergi melawat Bella.

Saya ada minta CPB pi melawat Bella, dan saya ada bpesan, JANGAN bawa press & media dan jgn juga buat live video unt seluruh msia tengok – saya cdgkn CPB mlawat tanpa heboh, bagi mngelak kemungkinan blaku trauma ketakutan adik Bella bila bjumpa ramai orang.

Saya juga bagitau CPB yang Bella suka kartun Frozen. Bella juga suka mekap. Bella suka mewarna. Mungkin boleh bawa hadiah2 tsebut unt Bella.

Juga, mungkin CPB boleh bawakan Bella beberapa baju kurung & tudung baru – so that Bella blh pakai proper bila Bella kena dtg Mahkamah nanti.

3. Saya juga ada mendengar Bella suka mandi swimming pool. Lalu saya syorkn jika CPB blh sponsor unt pegawai pelindung Bella bawa Bella mandi pool – harap dpt menjadi terapi unt membantu mngubat trauma Bella.

Saya beritahu CPB, perasaan seorang anak apabila merasa mereka tak punya keluarga , tidak ada yg mnyayangi, adalah sangat mnyedehkn.

Saya dpt mlihat kesan itu apabila saya mngambil Nadira – anak angkat SDown yg sama umur dgn Bella, dan sama tempat tinggal dulu di jkm seremban together with Bella.

Nadira sgt suka peluk saya. Suka sgt suka kiss saya. Nad suka mnyatakan kasihnya kpd saya.

Nadira sgt takut jika saya mahu bawa dia keluar ke mana2, sptnya dia takut jika saya mahu menghantarnya kembali ke tempat lama.

Kerana itu Nadira selalu sebut dia tak mahu pergi mana2, dia hanya nak duduk di ‘rumah kita’ ( rumah saya sekarang ).

Nadira selalu sebut ini rumah kita, ini rumah kita. Nad sepertinya cuba nak beritahu ini rumah dia, ini family dia- she belongs to this house too..! Sedih sangat setiap kali nadira sebut mcm tu.

Bagi saya itulah pernyataan perasaan dia, di dlm cara & bahasanya sebagai seorg anak syurga sdown, yg nad sgt bsyukur akhirnya mpunyai sebuah keluarga.

Dan saya juga ceritakan kpd CPB beberapa kesan ‘trauma’ diri nadira dulu hidup sbg anak buangan, rasa takut dlm diri mereka, takut di sakiti yg masih tidak hilang hingga ke hari ini.

Saya ceritakn nadira sehingga sekarang hidup btemankan pmukul lalat – dan bagaimana dia akan panic attact klu pmukul lalat itu hilang..!

Seolah2 pemukul lalat itu perisai keselamatan dirinya, dan dia akn sgttakut jika perisai itu hilang !  [ masa saya bcerita ttg perkara ni, airmata saya tumpah jua wlu sekuat perasaan saya cuba menahan.. dan tkasih kpd CPB yg telah mngambil 3 helai tisu mberikn kpd saya, buat saya mnyapu si airmata ..]

Itulah 3 perkara yg saya sempat minta secara pribadi kpd CPB di pertemuan semalam dalam perbualan kami berdua, pbualan di antara 2 orang ibu, di kala team # yg lain sedang rancak berbual dgn TMJ.

Itu harapan yg sangat dalam dari hati saya. Harapan yg saya salurkn kpd Che Puan, yang rasanya hanya Che Puan yg mampu melakukan, kerana saya bukan sesiapa, saya yg tak punya apa2 unt mlayakkan saya mberikn semua itu buat Bella.

Semoga harapan saya ini menjadi kenyataan. Harapan yg saya selitkn di setiap doa2 saya. Tuhan, tolong beri Bella peluang unt bahagia. Tolong hadirkn sesaorang yg mampu melakukan semua itu untuk Bella.

Ameen ameen ameen yrb.


Harta Emas Jadi Rebutan, Faraid Jadi Isu, Kena Faham Hukum Baru Tak Keliru. Ikuti Penjelasan Ustaz Ini.

Ini semua gara-gara posting yang mengelirukan! Kalau tak tahu, atau info tak lengkap, atau tak pandai menulis dengan baik, maka baik jangan tulis just for the sake of nak tulis or nak buat marketing.

Maklum sajalah banyak pulak lately kes isteri umur muda kematian suami. Emas pulak harga tengah mood menaik.

Ada kawan-kawan yang tulis jugak pasal ni dan explain. Saya ingat dah cukup dah. Rupa-rupanya tak selesai-selesai lagi.

Ada beberapa isu yang misleading kat sini :

❌ Emas tak tertakluk kepada hukum faraid bila berlaku kematian.

❌ Beli barang dengan duit nafkah suami bagi masa dia hidup menjadikan barang itu milik arwah suami dan kena faraid.

❌ Orang lelaki tak boleh simpan emas.

❌ Macam nak cakap faraid ni menganiaya si isteri bila kematian suami.

Adoiyaiiii… poning kepalo den nak explain.

So, once and for all saya akan tulis sekali saja benda ni. Jangan nak mesej-mesej saya tanya dah lepas ni ok?

Kalau nak kasi viral posting saya ni pun, dipersilakan dengan segala hormatnya!

1.Duit suami, duit suami.

2.Duit isteri, duit isteri.

3. Kalau suami bagi duit kat isteri, maka duit tu jadi duit isteri. Isteri boleh buat apa saja dengan duit tu.

4.Begitu jugak kalau isteri bagi duit kat suami, maka duit tu jadi duit suami. Suami boleh buat apa saja dengan duit tu,

5. Faraid ni ialah pembahagian harta si mati kepada yang hidup. Kena tengok siapa yang mati. Harta dia la yang kena faraid pada waris yang berhak.

6. Bukannya apa jenis harta yang menentukan kena faraid ke tak. Tapi tengok siapa yang mati. Harta dia la yang kena faraid.

7. Sekarang ni kes dia ialah SUAMI MATI. Maka segala harta suami tertakluk kepada faraid setelah ditolak apa yang sepatutnya.

8. Masa hidup, suami bagi duit nafkah pada isteri. Maka duit nafkah itu hak mutlak si isteri. Apa saja yang isteri beli, maka itu hak isteri. Bukan hak suami.

9. Termasuklah emas yang dibeli guna duit suami bagi masa dia hidup. Maka emas ini jadi hak milik isteri.

10. Dah kalau emas tu hak milik si isteri, maka emas tu tak perlu la bahagi ikut faraid lepas suami mati.

11. Kecuali si isteri yang mati. Maka emas tu kena nilaikan dan bahagi ikut hukum faraid kepada waris yang berhak.

12. Habis tu, bukan ke si isteri beli emas tadi guna duit nafkah suami bagi ke?

13. Sekarang ni soalan ni terjawab dengan sendiri bila kita tahu duit nafkah tu jadi duit siapa lepas dibagi. Jadi duit isteri la kan?

14.Sama macam kalau saya tanya begini. Saya bagi duit kat awak, awak pergi kedai beli nasi. Awak makan nasi tu. Sekarang, nasi dalam perut awak tu hak siapa? Awak ke saya? Awak la kan!

15. So, apa-apa yang dibeli oleh isteri, walaupun guna duit suami bagi, maka ia jadi hak milik mutlak si isteri.

17. Kalau sebab beli emas guna duit nafkah suami bagi, emas tu kena faraid, maka segala benda yang isteri beli guna duit nafkah suami bagi kena faraid la. Termasuk la bra, spender dan lain-lain. Tak ke haru tu.

So, jangan pening-pening lagi. Jangan konfius-konfius lagi.

Sifir dia mudah saja. Bukan pasal emas, bukan pasal apa. Tapi tengok harta tu siapa punya.

✅ Harta suami – suami mati, maka faraid la semua harta yang berkenaan.

✅ Harta isteri – isteri mati, maka faraid la semua harta yang berkenaan.

Yang kau nak pergi faraid harta kawan tu duk hidup lagi tu apa ke halnya?

Sumber: Khairul Anuar Basri


”Happy Rumah Dapat Daddy Macam Ni, Suka Layan Anak-Anak.” Ada Je Idea Fizz Fairuz Sakat Anak Bikin Ramai Terhibur!

Walaupun wajah Dato’ Fizz Fairuz  nampak serius, menggambarkan dia seorang ayah yang tegas. Namun tanggapan tersebut salah sama sekali.

Bagi yang biasa mengikuti perkembangan keluarganya di Instagram, pasti tahu perwatakan suami kesayangan Datin Almy Nadia ini sebenarnya seorang yang sangat kelakar. Ada sahaja video mahupun gambar bersama anak-anak yang membuatkan ramai terhibur.

Dalam satu perkongsian yang dimuatnaik  Almy Nadia baru-baru ini memaparkan gelagat Fizz Fairuz yang mahu menyakat anak-anaknya. Dalam video itu, Fizz telah mengenakan topeng superhero ‘batman’.

Menerusi kapsyennya, Almy memberitahu yang sebenarnya topeng dipakai oleh suaminya itu adalah kepunyaan anak mereka.

Pada pertengahan video, Fizz telah pergi memadamkan lampu, lalu datang anak-anaknya yang berkeadaan terkejut melihat bapa mereka. Rata-rata netizen terhibur dengan gelagat lucu Fizz Fairuz.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


“Berborak Macam Tengah Main Batu Seremban, Walhal Perut Kena Belah.” Nad Zainal Timang Anak Kedua. Tahniah!

Pelakon Nad Zainal, 30, selamat bersalin cahaya mata keduanya kelmarim.  Nad atau nama sebenarnya Farah Nadia Zainal Abidin melahirkan bayi seberat 2.9 kilogram pada sekitar jam 2.50 petang di sebuah hospital swasta, di ibu kota.

Menurutnya, dia bersyukur proses kelahiran dipermudahkan dan lancar. Bagaimanapun, dia belum memikirkan nama untuk bayinya itu.

“Alhamdulillah, segalanya lancar dan dipermudahkan. Insyallah, jantina anak akan dimaklumkan pada hari ketujuh kelahiran.

“Nama pun belum fikir lagi. Apapun, terima kasih atas doa dan ucapan daripada semua,” katanya.

Terdahulu, pelakon drama Takdir Yang Tertulis itu berkongsi perasaan gementarnya kembali menjaga bayi selepas lima tahun.  Akui Nad, semuanya berjalan dengan lancar.

“Bila masuk OT (bilik pembedahan), berborak seolah-olah tengah main batu seremban dengan doktor tu.. walhal perut tengah kena belah.

“Tak rasa stress langsung dalam OT, lagi stress kena swab!” dedahnya.

Nad turut memuat naik potongan video suaminya Muhammad Faliq Amiruddin bersama anak sulungnya Fahad Ibrahim difahamkan sedang memangku bayi keduanya.

Nad mendirikan rumah tangga dengan suami, Muhammad Faliq Amirudin pada 18 Disember 2015. Pasangan itu dikurniakan anak sulung, Fahad Ibrahim yang kini berusia lima tahun.


Penjagaan Kulit Wajah Cantik Berseri & Awet Muda, Ikut Petua Orang Lama Yang Cukup Mudah & Lengkap Semula Jadi

Sebenarnya untuk wajah kembali berseri biarpun tanpa solekan boleh saja menggunakan bahan-bahan semula jadi.

Bahkan inilah yang diamalkan oleh orang-orang tua kita satu ketika dulu. Daripada menggunakan bahan kimia, mari kita praktikkan petua mak-mak dan nenek kita. Nak cantik kena usaha! Jom sama-sama kita amalkan;

1. Naikkan seri muka

Guna air basuhan beras

Ketika hendak masak nasi untuk keluarga, simpan air basuhan beras yang ketiga. Cuci muka dengan air basuhan beras sambil selawat tiga kali.Lakukan secara konsisten.

Basuh muka dengan air kelapa

Seminggu sekali, cuci muka dengan air kelapa,biarkan kering lalu bilas. Amalan ini bagus untuk naikkan seri muka dan tegangkan wajah tanpa botoks.

Bancuhan serbuk kunyit  & madu

Campurkan satu sudu kecil kunyit dan satu sudu besar madu asli. Bancuhan kunyit dan madu ini untuk dijadikan masker muka. Amalkan seminggu sekali. Kesannya, parut jerawat hilang dan muka bersih berseri .

Sapu yogurt asli

Sapu yougurt pada wajah, kemudian biarkan selama 15 minit lalu bilas. Wajah akan tampak gebu, halus mulus.

2. Hapuskan blackhead & whitehead

Bancuh baking soda & jus lemon

Bancuh dua sudu kecil baking soda dan 2 sudu besar jus lemon, kemudian sapu pada kawasan bermasalah terutama sekali pada bahagian hidung dan biarkan dalam 3 minit.

Selepas itu balut kedua-dua jari telunjuk dengan tisu bersih dan picit keluar whitehead & blackhead.Kemudian bilas bersih.

3. Hilangkan tanda penuaan pada wajah

Guna air mawar sebagai toner

Air mawar mengandungi banyak khasiat antaranya mengandungi ada vitamin A,C dan E. Semburkan air mawar pada kulit wajah selepas cuci muka setiap hari. Hasilnya, pori pori muka semakin kecil dan wajah semakin berseri-seri.

INFO EKSTRA!

Tukar cadar dan sarung bantal Sekurang-kurangnya seminggu sekali atau 2 kali sebulan. Ini kerana minyak asli daripada rambut  ketika tidur boleh menyebabkan salah satu faktor muka berjerawat.

Ketika mandi, sila pastikan cuci rambut dahulu baru cuci muka. Ini kerana selepas mencuci muka cuci liang pori wajah akan terbuka, kandungan bahan yang ada pada shampoo ketika membilas rambut akan terkena muka.

Sekaligus membuatkan pori wajah tersumbat dan boleh mengakibatkan jerawat.


Hanya Guna Garam Untuk Bersihkan Plak Gigi, Ibu-Ibu Cuba Praktik 4 Langkah Ini

Memiliki gigi yang putih dan cantik tersusun idaman semua. Tetapi, sisa makanan yang melekat di celah-celah gigi yang tidak kita bersihkan boleh mimbulkan masalah. Ia menyebabkan berlakunya karies atau karang gigi.

Ia antara masalah gigi yang tidak boleh diambil ringan. Karang gigi atau pun dikenali sebagai kalkulus merupakan plak yang menempel di bahagian dalam dan depan gigi. Jika dibiarkan ia akan mengeras dan akan mendatangkan masalah lain seperti bau mulut, gangguan pencernaan dan juga jangkitan pada gusi.

Untuk menghindari masalah ini, anda perlu membersihkan karang gigi yang sudah mengeras dan tebal. Ramai yang memilih mendapatkan rawatan di klinik gigi bagi menangani masalah ini tapi sebenarnya anda boleh merawatnya sendiri di rumah dengan menggunakan bahan semula jadi iaitu garam.

Berikut adalah cara menghilangkan karang gigi menggunakan garam.

1. Campurkan 1 sudu garam dan 1 sudu baking soda.

2. Tambahkan sedikit air dan kacau sehingga menjadi pes.

3. Basahkan berus gigi dan sapukan adunan pes tadi.

4. Gosok gigi anda dengan perlahan dan amalkan rutin ini hingga dapat kesan yang diinginkan.

Sumber: era.fm


Jimat RM10K! Buat Sendiri Rumput Tiruan Di Rumah, Hanya RM1.2K Jer. Rumput Pun Kekal Hijau.

Rumput tiruan semakin mendapat tempat di setiap kediaman. Mana taknya ia sebagai pengganti rumput semula jadi di bahagian tanah lapang di luar rumah kerana mudah menguruskannya untuk jangka masa yang panjang.

Memang cantik dipasangan di halaman rumah. Serba hijau dan halaman kekal kemas setiap masa.

Kos pemasangan rumput tiruan ini agak mahal mengikut keluasan halaman.

Bagaimana pun, ada pemik kediaman sanggup melakukan sendiri. Cara ini lebih menjimaatkan.

Begitulah yang dilakukan oleh Muammar Arfa dan Faz Yanie menerusi facebook mereka.

Step 1
Cangkul rumput-rumput

Step 2
Pasang weedmat

Step 3
Tabur pasir dan ratakan

Step 4
Pasang rumput tiruan

Siap!

Moga bermanfaat.


‘Kita Bukan Takut Bini, Tapi Sayang Bini.’ Deep Sungguh!

Menarik perkongsian lelaki ini. Bahawa untuk menghargai isteri bukan bermakna kita takut pada isteri tetapi menghormati dan sayang kepadanya.

Begitulah perkongsian oleh lelaki ini di laman facebooknya mengenai bagaimana menghargai seorang isteri.

F A M I L Y

Kita bukan takut bini, tapi kita sayang bini kita.
Sebab apa? Sebab aku bersyukur dia boleh terima aku seadanya.
Jarang keluar lepak, sebab takut bini? Bukan bro. Bini aku tak melarang apa2 pun. Tapi Sebab aku nak QUALITY-TIME dengan bini dan anak. Hari bekerja aku tiap hari balik malam demi cari rezeki untuk keluarga aku.

Bila ajak lepak, kita bukan taknak tapi hari biasa dah habiskan masa di office atau kerja.
Tiap hari balik malam, kita bukan orang kaya duit boleh petik jatuh dari langit.

Bila hujung minggu kadang2 tu je la masa luangkan dengan family. Hari kerja dia duduk rumah, jaga anak. Takkan hari cuti pun nak tinggalkan dia.

Mereka pun ada perasaan, mereka pun nak keluar, mereka pun nak ambil angin luar. Bosan dah duduk rumah.
Bawa mereka jalan2.

Aku pun nak membesarkan anak aku depan mata sendiri.

KELUARGA KITA, KITA TAHU APA KITA BUAT

Kadang2 orang tak faham, bila tak lepak kena COP TAKUT BINI. Aku tak kisah kena cop macam tu sebab aku tahu kalau keluarga aku susah bukan orang2 tu yang datang membantu.
Keluarga kita, kita tahu apa kita buat.

Bagi aku, ada masa dengan kawan, ada masa dengan family. Kenalah pandai balance.
Aku jenis suka utamakan family sebab tu tanggungjawab aku bila dah berkahwin.
Jangan abaikan mereka.

Aku kerja sampai malam demi cari rezeki untuk mereka. Hidup bujang tak sama hidup dengan orang dah berkahwin.

Aku lebih rela di cop takut bini dari di cop ketua keluarga yang tak bertanggungjawab.

Isteri aku boleh terima aku seadanya pun aku dah bersyukur.

Hargailah mereka.

#DaddyCool~~
#AshmanFamilia

Kredit: Ashman Mat Saleh


Jamah Juadah Berbuka, Jangan Main Bedal Je! Doktor Ini Kongsi 7 Tip Elak Keracunan Makanan

Bila bulan puasa ni, bazar adalah tempat utama untuk mencari makanan.

Namun, harus diingat dalam membuat pilihan juadah, anda mestilah berhati-hati dan teliti dalam memilih makanan supaya tidak menghadapi masalah keracunan makanan.

TIPS UNTUK ELAKKAN KERACUNAN MAKANAN:

1. BAU

Jika makanan tersebut berbau pelik, elakkan dari membeli atau makan atau minum. Makanan yang sudah tercemar atau sudah basi atau tamat tempoh, boleh bertukar bau.

2. WARNA

Jika warna makanan atau minuman tersebut juga pelik atau lain dari warna sepatutnya, elakkan juga.

3. BERBUIH ATAU BERKELADAK

Jika kuah sudah berbuih atau berkeladak, elakkan dari makan.

4. RASA KERAS ATAU KERING ATAU SEDIKIT GELAP DARI SEPATUTNYA

Jika makanan bergoreng contohnya makanan ringan seperti nugget, sosej, ayam, bebola terasa keras atau kering atau warna kelihatan sedikit gelap dari sepatutnya, elakkan dari makan. Khuatir kalau makanan itu sudah lama dan digoreng semula.

5. JANGAN SIMPAN MAKANAN LEBIH 2 HARI DALAM PETI SEJUK BAWAH

Elakkan dari menyimpan makan lebih dari 2 hari di dalam peti sejuk bahagian bawah.

6. TIADA TAHI LALAT ATAU DIHURUNG LALAT

Pastikan tiada ‘tahi lalat’ atau lalat menghurung makanan tersebut.

7. TEKSTUR MAKANAN & MINUMAN

Lihat juga tekstur makanan dan minuman sebelum anda makan atau minum.

PERIKSA DAHULU SEBELUM BELI

Musim bazar ni, memang kalau boleh, macam nak beli semua. Yang ni sedap yang tu surr sana memikat selera situ bau, buat rusuk eh perut bergetar. Macam macam.

Biasalah kan ni. Perut dah kosong dari pagi, nampak air kosong pun terliur.

Ok saja nak membeli cuma berhati hati. Terutama jika beri makan pada anak kecil atau orang tua.

Pernah ada kes tahun lepas melibatkan berpuluh kematian akibat termakan puding diraja yang dibeli online dan beratus kematian akibat ayam sudah busuk digunakan masa kenduri anak. Pastikan kita periksa makanan dan minuman tu elok-elok sebelum kita makan dan minum.

Masa nak beli pun boleh tengok rupa makanan dan minuman tu macam mana. Jika pelik atau berubah dari kebiasaan, elakkan. Untuk peniaga, berlaku jujurlah dalam berniaga. Kasihan pembeli, mereka dah la lapar, nanti jatuh sakit pula.

Keracunan makanan boleh membawa maut jika teruk. Sebab tu, be careful na. Pastikan juga anda memanaskan makanan dengan betul sebelum makan dan eloklah makan makanan yang fresh.

Jom tonton kisah Hikayat 1001 Malam yang dibawakan oleh Bintang Kecil.

Agak-agak, menu apa yang best eh kat Jollibee? Haa meh tengok Zira Review!

Mama tak marah anak, boleh ke? Kalau tak marah macam mana nak dengar kata? Jom ikuti perkongsian ini!

Nak tahu cara mudah uruskan kewangan keluarga? Semak sini!

Yang mana adik adik ada masalah mata, jangan takut bagitau ibu ayah ye, macam BK squad ni!


Pil Paxlovid Rawatan Covid-19, Malaysia Luluskan Penggunaannya!

Pil Paxlovid rawatan Covid-19, telah diluluskan penggunaannya di Malaysia. Penggunaan pil untuk rawatan Covid-19 keluaran Pfizer itu secara pendaftaran bersyarat untuk kegunaan semasa bencana.

Memetik berita Sinar Harian, Ketua Pengarah Kesihatan, Tan Sri Dr Noor Hisham Abdullah berkata perkara tersebut diputuskan dalam mesyuarat Pihak Berkuasa Kawan Dadah (PBKD) kali ke-370 yang bersidang pada Khamis.

Menurut Dr Noor Hisham, pil berkenaan membabitkan gabungan molekul baharu, PF-07321332 dan ritonavir antiviral HIV yang perlu diambil sebagai tablet berasingan.

“Pil ini digunakan untuk rawatan Covid-19 kepada orang dewasa berumur 18 tahun dan ke atas yang tidak memerlukan terapi oksigen serta berisiko tinggi untuk mendapat gejala Covid-19 yang teruk (severe).

“Produk Paxlovid tidak bertujuan digunakan sebagai pengganti bagi vaksinasi Covid-19 dan tindakan kesihatan awam terutamanya pematuhan prosedur operasi standard (SOP),” katanya dalam kenyataan, pada Khamis.

Pada Disember lalu, media melaporkan pengawal selia ubat-ubatan bawah Kesatuan Eropah (EU) membenarkan negara anggota untuk menggunakan pil baharu Covid-19 keluaran Pfizer, walaupun ubat terbabit belum diberikan kelulusan rasmi.

Ia sebagai langkah kecemasan untuk mengekang gelombang penularan pantas virus terbabit yang dipacu varian Omicron.

Mengulas lanjut, Dr Noor Hisham menegaskan bahawa kelulusan pendaftaran bersyarat tersebut memerlukan maklumat kualiti, keselamatan dan keberkesanan produk antivirus dipantau serta dinilai secara berterusan oleh Bahagian Regulatori Farmasi Negara (NPRA), berdasarkan data-data terkini dari semasa ke semasa.

Kata Dr Noor Hisham, ia bagi memastikan perbandingan manfaat-risiko (benefit over risk) bagi produk tersebut kekal positif.

Dalam masa yang sama katanya, KKM akan terus komited mempertingkatkan akses rakyat kepada ubat-ubatan bagi tujuan rawatan atau pencegahan penularan Covid-19 di Malaysia, dengan memastikan ia dinilai dengan sewajarnya berdasarkan aspek kualiti, keselamatan dan keberkesanan.

Pemegang pendaftatan produk pil itu adalah Pfizer (Malaysia) Sdn Bhd manakala pengilang, Pfizer Manufacturing Deutschland GambH, Jerman dan Pfizer Ireland Pharmaceuticals, Ireland.

Sertai Webinar Keibubapaan PERCUMA tahun ini secara virtual. Anda bukan sahaja dapat belajar pelbagai ilmu keibubapaan daripada panel-panel seperti Prof Madya Dr Nik Salida, Ibu Rose, Dr Ahmad Rostam, Puan Maryam Jamadi, Puan Azlina Roszly dan Irma Hasmie tetapi juga berpeluang menang hadiah cabutan bertuah.


“Inilah Ikon ‘Beauty With Brain’ Muslimah.” Usia 43 Tahun & Anak 7,  Ustazah Datuk Norhafizah Musa Berjaya Genggam PhD.

Tutur bicaranya cukup sopan santun dan  penuh kelembutan. senyuman manis tak lekang setiap kali beliau berbicara. Di sebalik kelembutannya berbicara, Ustazah Datuk Norhafizah Musa cukup petah berbicara terutama dalam membawakan isu-isu berkaitan dakwah membuatkan siapa mendengar terpikat dan terpesona.

Melihatkan latar belakangnya, anak kelima dari enam beradik ini bukan calang-calang orang. Dalam usianya yang sudah memasuki 43 tahun, ustazah Norhafizah berjaya menggenggam segulung ijazah doktor falsafah (PhD).

Kesibukan dengan urusan kerja serta urusan dakwah tidak membatasi komitmennya dalam rumah tangga. Ibu kepada 7 anak ini ternyata cukup dikagumi kerana mampu melaksanakan tugas sebagai isteri kepada Dr Azahar Yaakub, ibu dan juga wanita berkerjaya dengan baik dan sempurna. Salute!

komitmennya yang tidak berbelah bahagi kepada masyarakat membolehkan pensyarah Di Universiti Teknologi Malaysia, Kuala Lumpur  layak menerima anugerah Tokoh Maal HijrahPeringkat Daerah Jempol, Negeri Sembilan.

Tahniah Ustazah Dato Dr Norhafizah Musa.

Inilah indikasi contoh terbaek untuk seorang “beauty with brain”.

Orang yang serba cantik raut wajah dan akhlaknya. Santun butir bicara dan lontaran katanya. Indah pakaian dan sejuk mata memandang. Beliau sepatutnya di jadikan idola seluruh muslimah Malaysia.

Ustazah Dato Dr Norhafizah Musa ni memang buat saya rasa inspired sangat nak berjaya macam dia. Even dia dah kaya dan femes dan ada Dato dah pun, tapi still dia spend time and effort unt PhD. PhD ni semua orang tahu bukan benda mudah. Bukan celik celik bangun pergi kelas ambil exam, siap. Bukan. PhD ni macam kena validate knowledge, invent new stand, prove knowledge and provide conceptual and theoretical framework untuk kajian tu.

Mudah kata memang bukan benda mudah. PhD ni bukan kena pandai je, tapi kena ada usaha dan semangat menuntut ilmu yang tinggi. Beliau; yang dah berilmu pun masih tak berhenti menuntut ilmu. Kita pun haris mencontohi beliau. Bekerja keras untuk belajar ilmu terutama ilmu agama; secara langsung (sampai PhD) mahupun secara tak langsung (hadiri kuliah/majlis agama). Semangat menuntut ilmu nak jadi “beauty with brain”. ??

Tahniah Ustazah. Semoga ilmu dan tauliah yang dicapai dapat menambah ‘power’ dalam dakwah Ustazah. Semoga Allah meredhai perjuangan ustazah.

Percayalah, tak sikit yang beliau berkorban untuk berada di tempat beliau sekarang. Dengan izin Allah, beliau menempa kejayaan demi kejayaan. Semoga terus sukses.

Dan semoga kita, muslimah; sentiasa berusaha untuk tambah ilmu pengetahuan (taksemestinya belajar PhD), sentiasa berusaha nak majukan diri, tak jadi pemalas yang pilih untuk goyang kaki.

Semoga kita, muslimah; tak ambil mudah dengan peranan seorang Wanita. Wanita ni “power” dia besar tau. Sebab dia yang akan didik anak dia. Dia pintu syurga anak dia. So kalo baek wanita tu, insya Allah baeklah generasi hasil didikannya. Jadi nak taknak, kena lengkapkan diri dengan ilmu agama sebaiknya dan kemahiran-kemahiran yang berguna juga.

Begitulah perempuan. Harganya bukan pada kecantikan mahupun pada hartanya. Tapi harga seorang wanita adalah pada hati dan fikirannya. Hatinya yang baik dan penyayang. Hatinya yang jernih dan penyabar. Fikirannya yang tajam dan berilmu. Dari hati dan fikiran yang baek; lahirlah akhlak yang mulia. Disitulah letaknya harga seorang wanita. Bukan pada cantik, bukan dengan pandai bergaya, bukan dengan harta mahupun kekayaan.

Tapi Percayalah, dengan agama, akhlak dan ilmu; seorang wanita akan jadi wanita yang paling cantik dan kaya. ?

Apa sebenarnya yang kita cari dalam hidup ini selain Redha Tuhan akan kita? Apa yang kita cari dalam dunia ini selain keberkatan? Apa lagi yang kita mahu selain merasa senang dan sejuk hati memandang pasangan dan anak-anak kita? Itulah syurga dunia.

Wanita solehah ni digambarkan adalah sebaik-baik perhiasan. Semoga kita berjaya menjadi dan mendidik wanita solehah.

Dari rahim seorang ibu yang solehahlah akan lahir benih zuriat yang baik. Semoga kita sentiasa berusaha untuk itu.

Begitulah kehidupan
Kalo jadi manusia, jadilah manusia yang banyak memberi manfaat buat masyarakat.
Hidup adalah perjalanan menuju akhirat.

Buat semua muslimah yang berhajat menjadi “beauty with brain”, semoga all the forces be with you.

Semoga berbanggalah ibu ayah kerana mempunyai anak yang berilmu, cantik akhlak dan peribadinya.

Semoga beruntunglah suami yang memiliki isteri yang menjadi gedung ilmu dalam rumahtangga dan besar manfaatnya buat masyarakat.

Semoga berbahagialah anak-anak yang diasuh seorang ibu yang salim agamanya dan mulia akhlaknya juga bersih hatinya.

Semoga bergembiralah seorang wanita yang di sayang Allah dan seluruh makhluknya kerana ketinggian ilmu, akhlak dan budinya. Dan semoga perempuan itu adalah KITA SEMUA. Amiiin. ?

*ramai orang tertukar ibu saya Che Norisah Norika dengan ustazah Norhafizah ni. Kadang pernah orang beratur nak bersalam sebab muka nak sama. Masa pergi kenduri semua orang tengok sebab ingat Ustazah Norhafizah. Haha.

Doakan saya berjaya juga menjadi another “beauty with brain”. Sebuah perjalanan membaiki diri yang masih jauh dan panjang.

Beauty with brain in-progress;
NH. ?


Kekayaan Yang Diwarisi,  Aeril & Wawa Kerja Keras Demi Anak-Anak

Setiap ibu bapa pastinya mahu memberikan yang terbaik buat anak-anak. Sudah tentu pelbagai keperluan untuk anak-anak disediakan untuk memastikan anak membesar dengan sihat dan cemerlang dalam hidupnya.

Namun, ada juga ibu bapa bekerja keras dengan membina empayar dalam perniagaan untuk diwarisi anak

Nyata  ibu ayah mahu kekayaan dan kejayaan yang mereka cipta itu akan diwarisi oleh anak tersayan agar masa depan lebih terjamin.

Sebagaimana yang diakui oleh Aktor dan usahawan popular, Aeril Zafrel serta isterinya Wawa Zainal merancang perkara tersebut demi memastikan masa depan anak mereka terjamin.

DEMI ANAK SANGGUP KERJA KERAS

Memetik  Utusan Online, Aeril Zafrel memberitahu bawa anak keduanya Hayla bakal bergelar CEO untuk syarikat yang diusahakan bersama isterinya.

ANAK MINAT BERLAKON NAMUN UTAMAKAN DIDIKAN AGAMA

Bercerita mengenai Hayla, Aeril mengakui anaknya itu mempunyai bakat lakonan yang diwarisi daripada dia dan isteri kerana mampu membawa watak dengan baik sekali.

Untuk rekod, pasangan itu berkahwin pada 2013 dan dikurniakan Ahmad Fakhruddin Attar, 8, Hayla Maghfiratul Adzkiyaa, 6, Ayya Soffya, 2, dan Muhammad Fahri yang kini berusia setahun.

Sumber: Utusan Online


Suami Makin Sayang Isteri, Jika Buat 10  Perkara Ini

Setiap isteri sudah pasti mendambakan kasih sayang dan perhatian daripada seorang suami. Namun tahukah anda wahai para isteri, untuk mendapat kasih sayang dan perhatian daripada seorang suami bukanlah sesuatu yang automatik berlaku sebaik sahaja anda berkahwin dan berstatus suami isteri.

Malah usaha ke arah yang diinginkan itu perlu dilaku oleh para isteri agar ianya mendapat perhatian sang suami yang mungkin sibuk bekerja mencari rezeki untuk keluarga. Berikut adalah tip-tip yang sebaiknya diamalkan oleh si isteri untuk memastikan kasih dan perhatian suami tidak berkurangan sepanjang kehidupan berumahtangga:

1.Berhias, namun tidak perlu bersolek hebat. Cukup sekadar senang dan manis dipandang

2.Menyenangkan, jangan tidak tahu bergurau. Kebanyakan suami suka mengusik isteri, jangan cepat merajuk, sambut jenakanya dengan tawa.

3. Pandai mendahulukan suami, menghormati pandangannya. Minta izin jika ingin ke mana-mana dan minta keputusannya dalam urusan rumahtangga. Yakini suami sebagai pemimpin.

4. Bersikap sederhana dan jangan meminta suami di luar kemampuannya.

5. Memanjakan suami seperti memotong kukunya, menyediakan air minuman atau mengurut badan jika ia kepenatan.

6. Bijak dan berpengetahuan kerana bertukar-tukar fikiran dan komunikasi berkesan penting untuk kebahagiaan rumahtangga.

7. Hormati hak peribadinya, jangan terlalu ‘busybody’ seperti sering memeriksa telefon suami, facebook, e-mel dsb. Yakini kesetiaan suami.

8. Jangan membanding-bandingkan suami dengan suami orang lain yang lebih kaya atau berkedudukan.

9. Pandai menjaga diri apabila ke luar rumah, menjaga maruah suami.

10. Ada di sisi suami sewaktu jatuh dan bangunnya, meniup semangat sewaktu suaminya gundah, menemani suami mengharungi kehidupan dan mencintai suaminya sepenuh hati.

Sumber: baituljannah.com


“Apapun Saya Bincang Dengan Keluarga…”-Azeem Fahmi Delima Buat Pilihan!

Atlet berusia 18 tahun, Azeem Fahmi  yang memecahkan rekod kebangsaan 100m dengan catatan 10.09 saat (s) di Kejohanan Olahraga Dunia Bawah 20 Tahun di Colombia, minggu lalu, kini kian menjadi tumpuan wargamaya.

Memetik berita yang dikongsikan akhbar tempatan, difahamkan sekarang ini Muhammad Azeem Fahmi berada dalam dilema bagi memilih universiti terbaik untuk melanjutkan pengajian dan mengembangkan kerjayanya dalam sukan olahraga.

Universiti Houston Vs Universiti Auburn

Ujarnya setakat ini dua universiti dalam pertimbangannya iaitu Universiti Houston dan Universiti Auburn di Amerika Syarikat (AS).

Katanya, jika dia memilih Universiti Houston, salah satu sebab adalah kerana universiti itu sudah melahirkan ramai jaguh pecut bertaraf dunia selain legenda AS yang juga pemenang pingat emas Sukan Olimpik sembilan kali, Carl Lewis sebagai ketua jurulatih.

“Selain itu, di Houston komuniti Islam di sana besar dan sedikit sebanyak dapat membantu saya dan menjamin keadaan saya di sana.

“Dari segi latihan, Universiti Houston sudah melahirkan jaguh pecut bertaraf dunia termasuk yang ada ketika ini Shaun Maswanganyi dari Afrika Selatan yang turut beraksi di Sukan Olimpik Tokyo 2020,” katanya.

Menurutnya, universiti itu memang terkenal dalam sukan olahraga dunia apabila ketua jurulatihnya adalah Lewis.

Namun, katanya, baru-baru ini dia mendapat tawaran dari Universiti Auburn yang lebih bagus dari segi akademik berbanding universiti sukan lain.

“Setakat ini, inilah dua universiti yang bermain dalam fikiran saya sekarang dan kedua-duanya ada kelebihan dan kekurangan masing-masing.

Bincang Terlebih Dahulu

“Namun, kedua-dua ada dalam divisyen satu (saingan olahraga di AS). Ini adalah peluang untuk saya menyerta kejohanan besar lain seperti Kejohanan Dunia, Sukan Olimpik dan Liga Berlian.

“Apapun saya akan bincang dengan keluarga dan jurulatih untuk memutuskan universiti mana yang terbaik untuk masa depan saya,” kata Azeem ketika ditemui sebaik tiba dari Colombia di Lapangan Terbang Antarabangsa Kuala Lumpur (KLIA), hari ini.

Catatan direkodkan Azeem di Colombia menyaksikan dia memperbaharui rekod kebangsaan milik Khairul Hafiz Jantan sebelum ini 10.18s ketika menjuarai saingan Sukan Malaysia (Sukma) 2016 di Sarawak.

Azeem yang layak sehingga peringkat akhir bagaimanapun terpaksa akur menamatkan saingan di kedudukan kelima dengan catatan 10.14s.

pengambilan januari

Selain Houston dan Auburn, Azeem yang meraih keputusan 6A dalam peperiksaan Sijil Pelajaran Malaysia (SPM) turut menerima tawaran daripada dua lagi universiti iaitu Minnesota dan Oregon.

Pelari muda itu, berkata jika semuanya berjalan dengan lancar, dia menyasarkan untuk mendaftarkan diri di universiti yang menjadi pilihannya pada Januari depan.

“Banyak proses perlu saya lakukan termasuklah menghadiri kelas bagi membolehkan melanjutkan pengajian di AS.

“Kalau ikutkan kami sasarkan masuk pengambilan Januari tetapi jika tidak sempat, memang kena masuk pengambilan September tahun depan,” katanya.

Sumber: myMetro


Nak Suami Sihat Dan Subur, Ada 12 Perkara Isteri Kena Pantau!

Masalah kesihatan merupakan masalah yang patut diambil kira dalam segala hal. Bukan hanya wanita yang cukup berisiko menghidap masalah dan penyakit kerana didakwa tidak melakukan senaman, tetapi lelaki juga jika tidak mengamalkan cara hidup sihat boleh sama berisiko tinggi menghidap sebarang penyakit.

12 tips sihat yang perlu lelaki tahu mungkin dapat membuka mata anda.

Isteri pula kenalah bantu suami untuk capai kesihatan diri mereka. Kalau boleh sama-sama bersenam dengan suami, barulah sihat sama- sama. Bahagia pun sama-sama.

1. Senaman setiap hari
Untuk mengimbangkan fizikal dan dalaman yang sihat, senamanlah pengubatnya. 20 minit jogging sudah memadai. Kurang senaman akan menyebabkan perjalanan darah tidak begitu lancar. Ini memberikan kesan yang tidak baik kepada prostat. Bersenamlah setiap hari sambil mengikut jadual yang betul.

3. Timbulkan otot
Otot yang mengeras dan badan yang berketul-ketul bukti tubuh anda sihat? Semua lelaki mahu tampil dengan tubuh fizikal penuh berotot sebagai tanda gagah. Mahu dapatkannya haruslah kena dengan caranya. Mengangkat beban sesuai dengan bilangan yang kerap ataupun setiap hari dalam masa yang lama, impian anda pasti tercapai. Jangan mimpi jika latihan anda hanya 3 kali di gimnasium.

4. Lebihkan karbohidrat
Lelaki memerlukan tenaga yang padu untuk bekerja sepanjang hari. Jika bukan untuk fizikal, lelaki tetap memerlukan tenaga untuk berfikir sepanjang hari. Wanita tetap memerlukan karbohidrat, namun kuantitinya agak berbeza dengan lelaki yang memerlukannya lebih banyak. Jadi tidak hairanlah bila melihat lelaki makan lebih banyak dari wanita.

5. Gula-gula getah bantu henti merokok
Gula-gula getah rupanya dapat membantu anda yang mahu berhenti merokok. Kandungan nicotin dalam gula-gula getah ini cukup sesuai menggantikan rokok. Daripada ketagih rokok, ada baiknya anda bertukar dengan gula-gula getah ini. Ia lebih murah malah menyihatkan.

6. Cara hidup sihat
Cara hidup sihat tetap menjadi keutamaan dalam menjaga kesihatan. Bagi lelaki, kanser prostat paling ditakuti. Amalkan cara hidup yang lebih baik dan sihat. Pengambilan alkohol misalnya akan menghilangkan kandungan zink dan vitamin B6 yang penting untuk prostat yang sihat. Oleh itu, berhentilah mengambilnya.

7. Sit up
Sit up antara senaman ringan berkesan untuk anda jika tiada langsung masa untuk bersenam. Ia menguatkan otot sekitar perut. 20 kali mungkin tidak langsung memberi kesan kepada anda. Tambahkan mengikut kemantapan tubuh masing-masing.

9. Lebihkan zink
Zink cukup penting kepada fungsi kelenjar prostat. Prostat menggunakan zink 10 kali ganda berbanding organ yang lain. Zink membantu mengurangkan kandungan prolaktin di dalam darah. Prolaktin didapati dapat meningkatkan penukaran hormon testosteron kepada DHT.

10. Selaraskan lemak
Risiko masalah jantung dan lelaki cukup sinonim. Kerana itulah lemak antara yang patut dikurangkan lelaki dalam pengambilan menu harian. Mahu selamat, selaraskanlah pengambilan lemak dengan sayur-sayuran hijau dan buah-buahan yang segar.

11. Pakai seluar ketat
Suatu ketika dahulu pemakaian seluar ketat cukup digilai kebanyakkan anak muda. Tanpa mereka tahu, pemakaian seluar ketat ini akan mendorong tahap kesuburan menurun. Impak pada penis dan kawasan sekitarnya memudaratkan anda.

12. Diabetes sebabkan mati pucuk
Mati pucuk cukup ditakuti lelaki. Diabetes dikatakan boleh menyebabkan risiko tinggi kegagalan ereksi atau istilahnya mati pucuk. Pun begitu banyak cara mengelaknya. Aturkanlah cara pemakanan supaya serangan masalah diabetes dapat djauhi.


Beku Macam Aiskrim, Tip Mudah Simpan Bunga Kantan Tak Lebam & Tahan Lama Sampai 6 Bulan

Biasanya kalau nak masak barulah dibeli bunga kantan sebab jenis yang tak tahan lama. Sekali beli habis guna sama Ada dibuat kuah laksa, Asam pedas atau pun kerabu.

Sebenarnya ada cara yang mudah dan menjadi kalau nak simpan bunga kantan ini.

Menurut Pn Qiha Fareesya ini, cara begini boleh buat bunga kantan tahan sehingga 6 bulan malah bau dan rasanya juga kekal sama dan segar. Jadi bolehlah digunakan pada bila-bila masa yang diperlukan.

“Ini cara saya untuk bagi bunga kantan tahan lama.Buat macam aiskrim ye sahabat.”

“Kalau simpan tanpa isi air lama-lama akan jadi hitam di dalam.Tapi buat cara macam ni Inshaa Allah tahan lama. Saya pernah simpan sampai 6 bulan.Bau dan rasanya tetap fresh.

Cara:

1.Bunga kantan tengok saiz ye.. Besar belah 4, kecik belah 2. Kira muat masuk dalam plastik aiskrim tu dalam keadaan bersilang untuk jimatkan plastik.

2.Isi air masak dalam plastik yang dah diisi bunga kantan tadi. Air mesti tertutup seluruh bunga kantan tu.

3.Simpul kemas-kemas.

4.Bekukan macam kita buat aiskrim tu.

5. Pesan dan bagitau anak-anak, ini bukan aiskrim ye. Takut terjadi macam saya aritu anak-anak ingat aiskrim.


Suami Nak Dapatkan Nasihat Ikhlas & Paling Berniat Baik, Cari Isteri. Deep Perkongsian Ni!

Hubungan suami isteri ini cukup akrab dan rapat, bagaikan isi dengan kuku dan andai cubit peha kanan, peha kiri terasa. Boleh dikatakan segala rahsia pasangan, baik buruk perilaku semua rahsia tersimpan kemas antara suami isteri.

Pun begitu, ada juga segelintir suami merasakan saat dirinya memerlukan nasihat dan pandangan, jarang-jarang sekali mendengar pandangan isteri. Mungkin kerana sikap ego atau merasakan pandangan isteri tidak ‘sekepala’ menjadikan selesa mendengar nasihat dan pandangan orang lain.

Sedangkan isterilah yang paling tahu berkaitan suaminya, lazimnya apa yang diucapkan adalah ikhlas dan jujur dari hati. Ini sebagaimana yang dikongsikan oleh Liyana AuraRich ini. Semoga perkongsian ini, bermanfaat dan dapat menyedarkan pada lelaki bergelar suami agar lebih menghargai pandangan dan nasihat daripada isterinya, insan paling hampir dan rapat dengannya.

Tiada Yang Lebih Mengenali Selain Isteri

Kenapa kena dengar nasihat isteri lebih dari orang lain?

Kerana nasihat seorang isteri adalah satu-satunya nasihat yang tepat, betul dan sesuai dengan kita (suami). Tiada yang lebih mengenali suami melainkan isterinya.

Bahkan lebih kenal daripada mak sendiri !

Buruk baik diri kita ni isteri sahaja yang tahu. Dia hadap setiap hari 1001 kelakuan kita tanpa mengeluh. Walaupun dia nampak kelemahan kita tapi masih tetap setia dengan kita.

Isteri Penasihat Terbaik

Patah perkataan yang keluar dari mulut isteri tak lain tak bukan hanya untuk kebaikan keluarga sendiri. Ini comfirm!

Dengarlah kawan-kawan bila isteri masih ada hati memberi nasihat. Di saat isteri dah tak ada hati nak bagi nasihat, nescaya kita dah tersangat rugi. Kita baru kehilangan “Penasihat” terbaik yang telah dicipta untuk kita !

Kata-kata Paling Jujur

Tiada yang lebih baik memberi nasihat daripada isteri bahkan lebih baik dari nasihat mak ayah kerana ada mak ayah tak berapa kenal pun anak dia yang dah dewasa.

Tiada yang lebih jujur memberi nasihat daripada isteri bahkan adik beradik sekalipun ada masa tak sampai hati nak tegur takut kita berkecil hati.

Tiada yang lebih tepat memberi nasihat berbanding isteri bahkan kawan-kawan sekalipun akan berat sebelah sebab mereka pasti utamakan keluarga mereka dahulu.

Dengan orang lain kita boleh berlakon tapi dengan isteri tidak. Dia tahu semuanya. Dari busuknya bau kentut kita sampai la ke busuknya perangai kita, semua dia dah hadap!

Pujian Isteri 100% Benar

Tak usah bangga sangat kalau ada kawan-kawan duk puji kita baik, rajin, dan puji kita ni calon suami mithali kononnya. Selagi kata pujian ni tak keluar dari mulut isteri sendiri, maknanya pujian tu tak 100 peratus benar!

Tiada yang lebih ikhlas puji suami sendiri melainkan isterinya. Oleh itu, nasihat saya kalau nak dapatkan nasihat yang paling ikhlas dan paling berniat baik orang pertama yang anda kena cari ialah isteri sendiri.

Wallahu A’lam,


‘Please Jangan Kaitkan My Mom Or My Family.’ Tampil ‘Free Hair’ Di Hari Lahir, Nadia Annuar Akur Dengan Kecaman

Sejak awal kemunculannya dunia, pengacara Nadia Annuar tidak lekang dengan kontroversi. Walaupun pelbagai kecaman yang di terima, namun Nadia bijak menepisnya.

Namun baru-baru ini, sekali lagi Nadia Annuar di kecam bertubi-tubi apabila memuatnaik gambar tanpa bertudung di laman instagramnya sempena hari kelahirannya yang ke 39.

Tindakan ini ternyata telah mengundang kecaman ramai pihak sehingga melihatkan ahli keluarganya yang selama ni amat disegani terutama ibunya iaitu Zaiton Hassan atau lebih mesra dengan panggilan Kak Ton.

Di Instagram Stories, Nadia berkata dia akur dengan kecaman yang diterima atas kekhilafan diri sendiri. Namun, Nadia memohon agar diberikan ruang dan masa kepada dirinya.

Selain itu, kakak kepada aktor Harris Annuar ini turut meminta maaf sekiranya tindakan membuka tudung itu telah menimbulkan rasa benci serta kurang senang.

Dalam pada itu, pemilik nama Nadia Shahrul Annuar meminta agar tidak melibatkan ibunya, usahawan Zaiton Hassan atau lebih mesra dengan panggilan Kak Ton dan ahli keluarga lain.

Jelasnya, Kak Ton sudah menjadi ibu yang terbaik apabila membesarkan serta mendidik dirinya dengan sempurna.

Sebelum ini, Nadia mendedikasikan ucapan istimewa kepada dirinya sendiri di Instagram serta memuat naik foto ‘free hair.’

Alhamdulillah, bertambah setahun lagi usia. Apa yang kita anggap sebagai kekuatan terbesar juga boleh menjadi kelemahan terbesar kita.

Saya telah melalui banyak perkara tahun yang sudah. Saya juga telah menerima ramai kawan dan musuh yang baru. Itu adalah pengajaran yang boleh diambil, ada yang baik ada yang buruk.

Walaupun segala keburukan itu saya anggap sebagai kekurangan diri, namun saya berharap Allah akan terus mengurniakan saya kekuatan untuk menjalani kehidupan dengan cara yang dikehendaki-Nya.

Menerusi perkongsian sama, Nadia turut memuat naik sekeping foto yang memperlihatkan dirinya tidak berhijab sambil duduk di atas sebuah sofa.

Sama-sama kita doakan yang terbaik untuk Nadia dan juga famili.


Begini Cara Nak Hilangkan Masalah Nafas Atau Mulut Berbau. Ikuti Nasihat Dr Gigi Ini.

Nafas atau mulut berbau yang tidak menyenangkan seseorang disebut halitosis dalam istilah perubatan.

Nafas atau mulut berbau boleh dialami oleh semua orang terutamanya sejurus bangkit daripada tidur atau selepas mengambil makanan atau minuman yang berbau.

Nafas berbau boleh mengakibatkan seseorang merasa malu dan rendah diri. Keadaan ini juga boleh mengganggu hubungan anda semasa berkomunikasi secara dekat dengan orang.

Apakah punca nafas atau mulut berbau?
Lazimnya terjadi akibat dari tindak balas bakteria dengan makanan yang tertinggal di dalam mulut.

Halitosis biasanya berlaku pada saat bangun tidur kerana pada waktu itu pH air liur lebih berasid, kurang aktiviti mengunyah dan bercakap menyebabkan persekitaran mulut amat sesuai untuk aktiviti pembiakan bakteria.

Bakteria ini merembeskan hasil perkumuhan yang terdiri daripada asid dan juga sulfur (Volatile Sulfur Compounds -VSCs) yang menyebabkan bau kurang enak atau busuk.

Kebanyakkan bakteria ini bersifat anaerob (hidup tanpa oksigen). Oleh sebab itulah kebanyakkan bakteria ini hidup di kawasan yang susah dibersihkan seperti celah-celah gigi, gusi, lidah dan di celah-celah gigi palsu.

Apakah perkara yang boleh mengakibatkan nafas atau mulut berbau?

2.Pengambilan makanan dan minuman yang berbau atau kandungan gula yang tinggi seperti petai, jering, durian, bawang putih atau minuman beralkohol

3.Penggunaan gigi palsu

4.Penyakit gigi dan gusi

5.Penyakit paru-paru dan sinus yang kronik

6.Pembengkakkan tonsil atau adenoids

7.Jangkitan candidiasis dalam mulut dan lidah

8.Penyakit diabetis yang tidak terkawal

9.Penyakit kegagalan fungsi hepar

10.Penyakit kegagalan fungsi ginjal

Tidak mengamalkan kebersihan mulut iaitu tidak berkumur selepas makan atau minum, tidak memberus gigi , lidah dan rongga mulut sekurang kurangnya dua kali sehari di waktu pagi dan malam sebelum tidur

Pengambilan ubat-ubatan seperti antihistamin, decongestants , antidepression, antipsychotic dan lain-lain yang boleh mengakibatkan pengurangan pengeluaran air liur atau menyebabkan mulut kering

Punca kekurangan air liur

Air liur adalah bahan pembilas mulut semulajadi. Ia membilas mulut sepanjang masa dan dengan ini secara tidak langsung membuang cebisan kecil makanan dari permukaan gigi.

Semasa tidur, rembesan air liur adalah kurang menyebabkan mulut berbau apabila bangun tidur. Selain itu, kekurangan rembesan air liur menyebabkan air liur menjadi likat, susah untuk membilas mulut, menjadikannya kurang oksigen dan menyebabkan pembiakan bakteria anaerob di dalam mulut.

Mereka yang bernafas melalui mulut (mouth breather): angin yang dihasilkan akan mengeringkan mulut.

Bercakap terlalu banyak contohnya mereka yang bekerja sebagai cikgu, jurujual dan lain-lain ini akan mengurangkan pengaliran / perembesan air liur

Berpuasa: mengurangkan perembesan air liur.

Pengambilan ubat untuk penyakit darah tinggi, antihistamine, ubat untuk menghalang selera makan dan mengakibatkan mulut kering daripada pengambilan ubat-ubatan tersebut.

Pengambilan minuman beralkohol boleh mengeringkan mulut

Penggunaan ubat kumur yang mengandungi alkohol boleh mengeringkan mulut

Kekurangan air dalam badan (dehydration) boleh mengurangkan pengaliran air liur

Stress juga mengurangkan pengaliran air liur

Bagaimana anda boleh mengetahui yang anda mempunyai masalah mulut berbau?

Agak susah untuk diri sendiri menyedari masalah mulut berbau kerana diri sendiri telah terbiasa dengan bau mulut.

Cara yang paling berkesan ialah dengan bertanya kepada mereka yang rapat dengan diri anda seperti ibu bapa, adik beradik atau kawan rapat. Janganlah merasa kecil hati apabila ditegur oleh orang yang rapat dengan anda sebaliknya anda perlu berterima kasih kerana anda boleh mengambil langkah seterusnya untuk mengatasi masalah ini.

Selain itu, ada juga sejenis alat yang digunakan oleh doktor gigi (halimeter) untuk mengukur kadar sulfur di dalam nafas pesakit.

Penyelesian : Apa patut anda lakukan sekiranya mempunyai masalah ini?

1.Membersihkan gigi dan mulut setiap hari

Pastikan anda memberus dan juga menggunakan benang flos dengan betul setiap hari kerana ini akan membuang bakteria dan juga lebihan makanan yang digunakan oleh bakteria untuk hidup.

Dengan ini bakteria tidak akan menghasilkan sulfur yang menyebabkan mulut anda berbau. Pastikan juga anda tidak tergesa-gesa memberus dan flos gigi anda kerana ianya tidak akan menghilangkan semua bakteria tersebut.

Ambillah masa sekurang kurangnya dua atau tiga minit untuk memberus gigi dan lidah anda. Gunakan benang flos untuk membersihkan sisa-sisa makanan di celah-celah gigi.

2.Membersihkan lidah setiap hari

Ramai yang terlupa untuk membersihkan lidah semasa menggosok gigi.

Ingatlah bahawa banyak bakteria bersembunyi di rekahan pada lidah dan juga di bahagian belakang lidah. Anda boleh membersihkan lidah dengan menggunakan pembersih lidah (tongue cleaner).

Ada juga berus gigi yang mempunyai pembersih lidah di belakang kepala berus gigi. Selain itu, anda juga boleh menggunakan berus gigi yang lembut untuk memberus lidah anda secara perlahan-lahan dengan menggerakkan berus dari belakang lidah ke bahagian hadapan berulang kali sehingga bersih.

3.Minumlah air

Anda disarankan untuk meminum air sekerap yang boleh sepanjang hari. Dengan ini mulut anda akan sentiasa dibasahi air sepanjang hari.

Bagi mereka yang mengalami masalah kekeringan mulut disebabkan ubat atau mereka yang selalu bercakap, cara ini paling bagus untuk memastikan mulut anda sentiasa berair.

Minum air boleh merangsang pengeluaran air liur, membilas lebihan sisa makanan pada gigi dan juga melembabkan mulut boleh membuatkan suasana mulut kurang sesuai untuk pembiakan bakteria anaerob.

4.Elakkan mengguna pencuci mulut yang mempunyai alkohol

Ramai yang menyangka bahawa dengan menggunakan pencuci mulut, bau nafas akan menjadi segar dan tidak berbau tetapi mereka tidak merawat punca sebenar mulut mereka berbau jadi cara ini hanya bersifat sementara.

Jika menggunakan ubat kumur yang mempunyai alkohol, ia boleh menyebabkan kekeringan di dalam mulut yang menggalakkan pembiakan bakteria yang menyebabkan mulut berbau. Jika hendak menggunakan ubat kumur, pastikan ia tidak mengandungi alkohol.

5.Mengunyah gula getah tanpa gula

Jika anda tidak dapat memberus gigi selepas makan (terutamanya makan tengah hari ataupun snek), anda boleh mengunyah gula getah tanpa gula. Dengan mengunyah gula getah, sisa-sisa makanan boleh dibersihkan dan pengeluaran air liur akan dirangsang.

6.Memeriksa gigi anda jika terdapat tanda-tanda penyakit gusi dan tulang (gingivitis, periodontal problem)

Penyakit gusi (periodontal problem) adalah disebabkan jangkitan kuman pada gusi dan juga pada ligamen yang memegang gigi. Ini menyebabkan poket gusi menjadi dalam dan bakteria suka bersembunyi di situ.

Di antara tanda-tanda penyakit gusi ialah:

Gusi yang bengkak dan merah

Gusi yang senang berdarah apabila disentuh

Gusi yang sakit

Nanah keluar dari gusi yang bengkak

Gigi bergoyang

Gigi sensitive

Sakit pada gigi ketika mengunyah

Terdapat karang gigi (lapisan keras yang berwarna kehitaman atau kekuningan di leher-leher gigi)

Doktor gigi boleh merawat penyakit gusi dan membersihkan gigi anda daripada plak dan karang gigi dan seterusnya boleh menghilangkan bau pada mulut anda.

Berjumpalah dengan doktor gigi untuk pemeriksaan secara berkala sekurang kurangnya setahun sekali. Selalunya anda tidak menyedari yang anda mempunyai masalah gigi dan gusi sekiranya tidak berjumpa doktor gigi untuk pemeriksaan.

Jika gigi berasa sakit, maka selalunya tahap kerosakan atau penyakit gusi telah serius. Doktor gigi boleh mengesan lebih awal sekiranya anda mempunyai masalah dan segera mengatasinya sebelum ia menjadi teruk.

Terima kasih selesai membaca. Semoga bermanfaat.


Wahai Ibu Bapa, Elak Stigma Anak Yang Bijak Peroleh Semua A. Stop Jadikan Anak-Anak Bahan Uji Kaji!

Di Malaysia, kita menjulang pelajar yang memperoleh semua A di dalam subjek ibarat raja. Pandangan stereotaip ini memberi impak kepada satu bentuk budaya yang mana ibu bapa hendak anak mereka memperoleh semua A sebagai penanda aras atau definisi lain untuk berjaya. Sedar tak sedar, pertandingan antara ibu bapa dah lama berlaku dalam masyarakat kita. Anak siapa paling cepat dan pandai baca. Anak siapa yang boleh menghafal dengan sempurna. Anak siapa boleh jawab matematik dengan pantas. Anak siapa dapat straight A dalam peperiksaan.  Nombor berapa dalam kelas. Sukan menang ke tak? No 1 ke 2?

Hukum mudah inilah menjadi fahaman dan pegangan bangsa Malaysia setelah sekian lama. Dulu boleh mengira 1 hingga 20, sekarang sampai tidak terkira bintang yang dikira. Dulu boleh hafaz Al-Fatihah sahaja, sekarang surah pendek lain dalam minda. Dulu boleh berjalan, sekarang mampu berlari sampai tak terkejar kita.

Bahan eksperimen

Hazhari Ismail, Pensyarah merangkap Ketua Program Pendidikan Awal Kanak-Kanak di Universiti Sultan Azlan Shah (USAS)  mengakui ramai ibu bapa yang berlumba-lumba untuk memastikan mereka menang dengan persaingan antara rakan-rakan dan boleh menayangkan trofi ‘anak cepat membaca seawal 3 tahun’.

“Ini kesalahan ibu bapa, meletakkan anak-anak sebagai satu bentuk bahan uji kaji untuk eksperimen mereka sendiri. Jika kita bereksperimen, kadang-kala tujuan dan objektif eksperimen tidak tercapai. Maka, kita boleh melakukan eksperimen sekali lagi buat kali kedua, ketiga dan seterusnya. Namun, anak-anak ini jangan disamakan. Kita menggadaikan masa depan mereka yang tidak boleh diulang.

“Apalah gunanya jika anak bijak dalam perkembangan ilmu, tetapi tidak boleh mempercayai ibu bapa kerana sejak kecil asyik berenggang? Maka, jika kelas tambahan itu membabitkan aktiviti interaksi ibu bapa dan anak-anak, ia digalakkan. Tapi untuk seawal 2 tahun, ceriakanlah hari mereka di rumah, boraklah dengan mereka, rekreasi bersama dan sebagainya merupakan aktiviti terbaik sebagai cerminan seorang ibu bapa yang baik.

Apabila bercakap mengenai kelas tambahan, ia mempunyai definisi yang berbeza. Jika kelas tambahan itu merujuk kepada pendedahan skil seperti bermain piano atau instrumen muzik yang lain, atau kelas seni mempertahankan diri dan aktiviti fizikal yang lain; maka itu amat digalakkan. Atas dasar kelas seperti ini rata-ratanya tiada di sekolah. Menjadi kebimbangan hari ini ialah kelas tambahan yang diberikan seperti kelas membaca dan menulis di peringkat awal kanak-kanak sesuatu yang tidak perlu. Ia masih awal.

“Cadangannya, di peringkat pra sekolah atau tadika, mereka hanya diperkenalkan atau didedahkan konsep membaca dan menulis atau pra-membaca dan pra-menulis. Contoh aktiviti pra-menulis seperti melantunkan bola yang bertujuan untuk meningkatkan daya koordinasi tangan dan mata. Maka, apabila kanak-kanak bermula untuk memegang pensel dan menulis nanti, adalah mudah bagi mereka membiasakan diri. Atau pun menyambungkan titik-titik yang membentuk sebuah lukisan atau tulisan yang bermakna. Ini sepatutnya didedahkan kepada anak-anak. Malangnya, ibu bapa masih tidak faham,” ujar Hazhari lagi .

Ibu bapa guru pertama

Kita tidak mahu melahirkan anak-anak bersifat robot, tiada jiwa dalam segenap ilmu yang dipelajarinya. Mereka perlu diberikan pembelajaran yang bersifat ‘welcoming’ anak-anak ini sedar menimba ilmu bukan suatu paksaan. Teringat saya akan cara Nabi Muhammad SAW menyarankan ibu bapa mendidik anak-anak untuk bersolat. Hanya seawal 7 tahun, kanak-kanak perlu didedahkan dan diajar untuk bersolat, dan selepas tiga tahun barulah mereka berhak untuk dihukum jika tidak menunaikan solat.

Tempoh 3 tahun ini Islam melihat sebagai tempoh untuk kanak-kanak mencuba,menerima, menghayati ilmu yang baru. Perkembangan seawal 7 tahun pada zaman nabi ketika dulu tidak pernah berubah di telan zaman, sama seperti kanak-kanak 7 tahun sekarang. Jadi, benarlah kita perlu percaya perkembangan anak itu secara kolektifnya adalah sama. Ibarat sebuah gelas yang berisi air, sebagai ibu bapa kita perlu mengisi air sedang elok dengan saiz gelas. Jika tidak, air akan tertumpah, dan mengotorkan sekeliling. Kita tidak mahu melihat anak-anak kita membesar sebagai insan sebegitu.

Di dalam kamus psikologi kanak-kanak, galakkan atau (reinforcement) adalah benda yang perlukan untuk membentuk tingkah laku kanak-kanak yang positif. Galakkan boleh jadi pelbagai seperti pelukan, ciuman dan pujian. Kadang-kadang ibu bapa tidak perlu gunakan wang ringgit untuk mengumpan kanak-kanak supaya berlaku baik. Tidak perlu memberi hadiah apabila mereka berjaya menghabiskan sesuatu tugasan.

Ibu bapa model terbaik

Seterusnya ialah penglibatan ibu bapa. Ambil tahu apa yang anak-anak lakukan di sekolah. Letak kepercayaan kepada anak-anak tidak bermaksud memberikan mereka kebebasan sepenuhnya, tetapi tegas dan meletakkan disiplin sebagai asas utama. Jadilah pendengar yang baik kepada mereka. Kalau bukan kita, nescaya mereka akan mencari kawan-kawan dan ia akan berlanjutan sehingga peringkat dewasa di mana tiada lagi ruang untuk ibu bapa di hati mereka. Menjadi model yang terbaik di hadapan kanak-kanak, juga di belakang mereka.

Guru pertama sepatutnya ibu bapa. Bukan guru di sekolah. Jangan serahkan bulat-bulat kepada guru tentang pendidikan anak-anak. Masuk campur. Biar anak-anak rasa dihargai. Tanya apa mereka belajar di sekolah ketika berada di rumah. Benarlah kanak-kanak itu ibarat kain putih. Ibu bapa yang mampu mencorakkannya. Saya suka konsep kerja rumah yang sebenar. Bukanlah kerja rumah seperti membuat latihan matematik lima muka surat, atau menulis huruf tertentu berulang kali, tapi kerja rumah yang dimaksudkan adalah kerja rumah bersama ibu bapa. Kerja rumah yang melibatkan ibu bapa dilihat mampu meningkatkan kepercayaan kanak-kanak dan mengeratkan hubungan antara ibu bapa dan anak-anak

Kanak-kanak itu berbeza, ada yang ketinggalan, ada yang belajar kerana terpaksa. Inilah yang dikatakan drilling.  Kanak-kanak mendengar sahaja dan tiada interaksi antara murid dan guru. Mereka diajar teknik menghafaz dan apabila selesai menghafaz, kita katakan mereka sudah berjaya. Sedangkan, mereka tidak faham apa yang mereka pelajari dan tidak menggalakkan mereka untuk terus berfikir.

Anak bijak

“Bayangkan jika anak-anak terpaksa belajar subjek-subjek yang lain, sedangkan kemahiran asas masih belum dikuasai sepenuhnya. Ia akan membantut dan memburukkan lagi perkembangan mereka dan menutup niat untuk terus belajar. Tiada siapa suka konsep memaksa. Jadi, kenapa kita perlu memaksa? Nanti yang dikejar tak dapat, yang dikendong berciciran.

“Begitu juga dengan konsep pengasingan kelas. Di peringkat tadika sampai lah ke peringkat universiti. Pengasingan kelas ini terbahagi kepada dua (2) bagaimana ia boleh diasingkan,iaitu secara choronological grouping (Umur) dan vertical grouping (perkembangan). Selalunya, dari peringkat prasekolah sehinggalah ke menengah, kita dibiasakan dengan konsep choronological grouping iaitu pengasingan mengikut umur. Kemudian, barulah kita guna vertical grouping iaitu kita asingkan ikut development (kepandaian).

Justeru, sebagai ibu bapa, anda mempunyai kuasa untuk menghentikan segala dogma yang mana anak yang bijak adalah anak yang memperoleh semua A di dalam semua subjek. Ini adalah pandangan yang tidak bijak dan tidak benar. Abaikan semua persepsi masyarakat, tidak perlu membanding bezakan pencapaian anak-anak kita dengan anak orang lain, juga di antara anak-anak kita sendiri. Percayalah, setiap anak itu berbeza. Maka, bukan tugas kita untuk membeza-bezakan mereka.


“Jarang Tengok Anak Lelaki Menangis.” Mark Adam Kongsi Momen Bersama Ibu Buat Netizen Sebak & Terharu!.

Tersentuh hati melihat video yang dimuat naik oleh penyanyi dan pelakon, Mark atau nama Islamnya, Fikri Mark Adam Abdullah ketika bersama ibu dan isterinya.

Difahamkan mark yang baru pulang mengerjakan umrah berkesempatan membawa  isterinya, Norazah Redzuan bertemu dengan ibunya di Filipina.

Video yang memaparkan mereka berada di lapangan terbang untuk berlepas pulang ke Malaysia.

Syukur Alhamdulillah ya Allah bagi Kami jumpa Mak, Semoga Panjang umur Mak, we can never repay the love and everything that you have given us but We’ll make sure ur happy everyday Insyaallah , tulis Mark  di ruangan kapsyen.

Pelbagai reaksi dari peminatnya yang rata-rata terharu dan touching dengan sifat penyayang seorang anak yang ada dalam diri Mark.


Jadi Inspirasi Untuk Berjaya, Neelofa Pentingkan Restu Ibu Dalam Kehidupannya

Siapa sahaja di Malaysia tidak mengenali pengacara dan usahawan popular, Neelofa yang banyak menjadi inspirasi buat semua peminat serta pengikut laman sosialnya.

Baru-baru ini menerusi sesi perkongsian IG Live bersama ibunya, Neelofa atau nama sebenarnya Noor Neelofa Mohd Noor, mendedahkan cerita restu ibu, Datin Noor Kartini Mohamed paling penting dalam kehidupannya malah dia sangat mengagumi ibunya yang dijadikan sebagai inspirasi untuknya berjaya dunia akhirat.

Menceritakan pengalamannya, Neelofa berkata dia pernah menghadiahkan ibunya sebuah sejadah berharga RM2,500 ketika pertama kali mengerjakan ibadah umrah pada tahun 2012.

“Masa itu umur saya 23 tahun, pada tahun 2012. Saya pergi umrah untuk kali pertama. Masa itu berlakon drama tak banyak lagi. Sejadah itu berharga RM2,500 dan sangat berat. Gigih nak bawa balik untuk mama, saya hand carry. Lagi berharga sebab masa itu saya tak ada duit, RM2,500 rasa mahal sangat.

“Tapi saya fikir kalau bagi pada mama, nanti pahala mama sembahyang, dapat pada saya (seloroh Neelofa). Sampai ke hari ini, mama masih guna..masih ada dalam bilik tidur” katanya.

Berkongsikan lagi mengenai peribadi ibunya yang juga merupakan seorang usahawan, Neelofa berkata sepanjang dirinya membesar, ibunya langsung tidak pernah memukul anak-anak dalam mendidik mereka.

“Selama ini, Neelofa tak pernah nampak mama pukul mana-mana anak. Saya pun tak pernah dipukul oleh mama walau macam mana situasi pun.

“Mama sangat menitikberatkan pelajaran. Bagi tuisyen, bagi perhatian, suruh buat homework dan tanya perkembangan sekolah,” kata Neelofa lagi.

Sumber : Instagram Neelofa